
ÁVARP 


Íslenzka þjóðin hefur fram að þessu borið gæfu til að standa 
utan við hryðjuverk og hörmungar styrjalda. Því er henni oft 
um megn að leggja trúnað á það, hve mikil grimmdin og mann- 
vonzkan er sumstaðar í heiminum. 

Skýrsla sú, sem hér fer á eftir og undirrituð er af 10 konum 
frá 17 löndum heims, er, því miður, óvéfenganleg heimild um 
það, sem nú er að gerast í Kóreu, á ábyrgð og Í nafni Samein- 
uðu Þjóðanna. 

Íslendingar eiga sinn fulltrúa á þingi S. Þ. og hefur hann ekki 
mótmælt, heldur greitt atkvæði með þeim aðgerðum, sem leitt 
hafa slíkar hörmungar mannúðarleysis og grimmdar yfir kóre- 
önsku þjóðina. 

Ábyrgðin á hryðjuverkunum, sem þarna er framin, hvílir 
því einnis á íslenzku ríkisstjórninni. 

Konurnar, sem fóru til Kóreu, hættu oft lífi sínu til þess 
að kynna sér af eigin sjón og reynd, hvað þar er að gerast. 
Þær hafa síðan, — þrátt fyrir ofsóknir og jafnvel hótanir 
— gert allt, sem þær hafa getað, til þess að fá þeirri ógnar- 
öld létt af, sem nú ríkir í Kóreu. 

Kóreuskýrslan er hrópandi rödd þeirra manna, sem horft 
hafa á börn sin og ættingja myrta á hinn hryllilegasta hátt 
í nafni Sameinuðu Þjóðanna, — hrópandi rödd til allra þjóða 
heims um frið á jörð.u. 


SKÝYRSLA 


sendinefndar Alþjóðasambands lýðræðissinnaðra 
kvenna, er send var til að kynna sér of- 
beldi og hryðjuverk unnin af her- 
mönnum Bandaríkjanna og 
Syngman Ree í Kóreu 


Alþjóðasamband lýðræðissinnaðra kvenna beitti sér fyrir því, 
að send yrði nefnd til þess að kynna sér ofbeldi og hryðjuverk 
unnin af hermönnum Bandaríkjanna og Syngman Rhee í Kóreu. 

Konurnar í þessari nefnd eru fulltrúar ýmissa kvenfélaga 
og kvennasamtaka í sautján löndum Evrópu, Asíu, Ameríku 
og Afríku. 


Meðlimir nefndarinnar eru þessar konur: 


Nora K. Rodd. Kanada. Formaður nefndarinnar. 
Liu Ching-yang. Kína. Varaformaður. 

Ida Bachmann. Danmörk. Varaformaður. 
Miluse Svatosova. Tékko-Slóvakía. Ritari. 
Trees Soenito-Heyligers. Hollandi. Vararitari 


Monica Felton. Englandi. Maria Ovsyannikova. Ráðstjórnarríkj- 
unum. Bai Lang. Kína. Li Keng. Kína. Gilette Ziegler. Frakklandi. 
Elisabetta Gallo. Ítalíu. Eva Priester. Austurríki. Hilde Cahn. Aust- 
ur-þýzka lýðveldinu. Lilly Waechter. Vestur-Þýzkalandi. Dr. Ger- 
maine Hannevard. Belgíu. Li-thi-Qué. Viet-Nam. Candelaria Rodri- 
guez, LL. D. Kúbu. Leonor Aguiar, LL. D. Argentínu. Fatma Ben 
Slíman. Túnis. Abaássia Fodil. Alsír. Kate Fleron Jocobson. Dan- 
mörk. Áhorfandi. 


Vér nefndarkonur frá ýmsum löndum, af ýmsum þjóðernum og 
mismunandi trúarflokkum, með ólíkar stjórnmálaskoðanir, nokkrar 
meðlimir ólíkra stjórnmálaflokka, aðrar utanflokka, við, sem valdar 
höfum verið til þessarar farar áttum allar eitt sameiginlegt, einn 
rauðan þráð, sem batt okkur saman, það, að segja sannleikann og 
ekkert annað en sannleikann um það er á vegi okkar varð, skýra 
konum þeim er kjöru okkur til þessarar farar og öllum friðelsk- 
andi almenningi heimsins frá þeim staðreyndum er við höfum séð. 

Allt það, sem sagt er frá í þessari skýrslu eru staðreyndir, sem 
meðlimir nefndarinnar hafa sjálfir skráð persónulega. 

Staðreyndirnar eru byggðar upp af því er nefndarkonur sáu 
sjálfar, eða öfluðu sér heimilda um meðal opinberra skýrslna, hjá 
embættismönnum er sjálfir voru sjónarvottar, og hjá almenningi 
er nefndarkonur töluðu við. 

Skýrslan sjálf var fullgerð og undirrituð á tímabilinu frá 16. 
— 27. maí á Kóreönsku landi einhversstaðar nálægt Phyongvang. 

FYRSTI KAFLI 


Nefndin heimsótti bæinn Sinyju á landamærum Kína og 
Kóreu. Þessi bær má heita gjöreyddur því þau fáu hús, sem enn 
eru uppistandandi eru algerlega ónýt. Bærinn hefur oft orðið fyrir 
loftárásum, en mestu skemmdunum ollu loftárásirnar, sem gerðar 
voru, nóttina 8. nóv. og þ. 10 og 11. s. m. Daginn, sem nefndin kom 
til Sinyju var þrisvar sinnum gefið loftvarnamerki. 

Samkvæmt opinberum skýrslum frá bæjarráði Sinyjuborgar, 
voru íbúar borgarinnar í júlí 1950, 126 þúsund. Vinnustaðir og 
heimili þessara íbúa voru í 14 þúsund húsum. Nefndin aflaði sér 
upplýsinga um það, að borgin hafði enga þá framleiðslu er talist 
gæti hernaðarvara. Þar var aðeins um léttan iðnað að ræða: alls- 
konar vinnsla úr sojabaunum, skógerð, saltvinnsla, eldspitnagerð 
og matprjónar. | 

Þann 8. nóv. 1950 réðust 100 flugvélar úr hinum svokölluðu UNO 
hersveitum í Kóreu, á borgina og köstuðu á hana sprengjum. Í 
þessari árás voru 2100 hús — af 3017 — eign ríkis og bæjar, eyði- 
lögð. Af 11 þúsund íbúðum borgarinnar voru 6800 eyðilagðar. 
Meira en fimm þúsund íbúar voru drepnir, þar af voru fjögur 
þúsund konur og börn. 

Af 17 barnaskólum borgarinnar voru 16 lagðir í rústir og 12 
af 19 framhaldsskólum, þessar byggingar voru eyðilagðar með. 
eldsprengjum. 

Af 17 kirkjum ýmissa trúflokka voru aðeins tvær uppistandandi. 

Eldsprengjum varð varpað á tvö sjúkrahús og þau eyðilögð, þrátt 
fyrir það, að þau voru greinilega merkt samkvæmt alþjóðaregl- 
um, rauðakrossmerkinu. Nefndarkonur fundu sjálfar í rústum 
sjúkrahúsanna, hluta af þakinu og sást þar greinilega hvernig þak- 
ið hafði verið merkt. 

Í öðru sjúkrahúsinu brunnu 26 sjúklingar inni. 

Nefndin aflaði sér upplýsinga um eftirfarandi: Stór sprengja 
hitti mótmælendakirkjuna og fórust þar 250 manns. Þrjátíu mæð- 
ur og börn voru drepin er þau leituðu skjóls í sprengjuárás á 
almenningsmatsöluhúsið, sem þau voru í er árásin hófst. Í fjöl- 
mennasta verzlunarhverfinu fórust 2500 manns. Alls særðust 
3155 manns í Sinyju í þessari loftárás, þ. e. 8. nóv. 1950. Nefndin. 

rannsakaði sprengjubrot, sem fundust í rústunum og voru þau 
með þessum merkjum: 

Amn. Lot RN 14—29, Shell MJ For M2 a MFL I Lot—GL—2 — 
116 1944 MJBCA 2 ACT 464. 

Yfirgnæfandi meirihluti íbúanna býr í allskonar byrgjum, sem 
hrúgað hefur verið upp úr allskonar braki úr rústunum. Sumir 
búa í kjallararústum, sem þeir hafa reft yfir, aðrir í tjöldum, sem 
þeir hafa reist á húsagrunnum og sumir hafa komið sér upp kof- 
um úr timburbraki. 

Meðlimir nefndarinnar heimsóttu einn þessara kofa. Í honum bjó 
fjölskylda Kvon Mun Su. Fjölskyldan var: faðir, móðir og þrjú 
lítil börn. Kofinn var þiljaður í tvennt, annar helmingurinn notað- 
ur til svefns, hinn til matreiðslu. Svefnherbergið var 3x2 en eld- 
húsið 1,5x3 metrar. Fjölskylda þessi var talin mjög lánsöm vegna 
þessa mikla húsnæðis og svo átti hún þar að auki eitt teppi. 

Rannsókn leiddi í ljós, að í þremur stærstu árásunum voru 
aðallega notaðar íkveikjusprengjur, en samt átti nefndin erfitt 
með að skilja hversu eyðileggingin var alger. Með því að spyrjast 
fyrir meðal almennings og leita upplýsinga hjá bæjaryfirvöldun- 
um, fékkst þetta atriði upplýst. Öllum bar saman um, sem við var 
rætt um þetta atriði, að þegar fyrsta hryðjan af íkveikjusprengj- 
unum féll á borgina og íbúarnir hlupu út á götuna til þess að 
slökkva eldana, þá voru þeir drepnir með vélbyssuskothríð frá 
flugvélunum, sem flugu yfir borgina og skutu á fólkið, sem vann 
að slökkvistarfinu. Borgin brann því til ösku án þess nokkrum 
vörnum yrði við komið, svo algerlega sáu vélbyssuskyttur flug- 
vélanna um sitt hlutverk. 

Chang Yun Cha, ein af íbúum borgarinnar, sagði frá því, að bæði 
faðir hennar og eiginmaður voru drepnir af vélbyssuskyttum 
flugvéla, sem flugu lágt yfir borginni. Þeir urðu fyrir skothríðinni 
er þeir voru að sækja vatn til þess að slökkva með eldinn í húsi 
þeirra, sem kviknað hafði í af eldsprengju. 

Önnur kona Kim In Tan, sagði frá því, hvernig hún missti þrjú 
barnabörn og dóttur sína í loftárásinni þ. 8. nóv. 

Börnin voru drepin með vélbyssuskothríð frá flugvél, er þau 
flúðu út úr brennandi húsinu. Dóttir hennar, móðir barnanna, 
var drepin er hún var að bjarga yngsta barninu sínu úr eldinum. 

Enn fremur sagði Kim Hon Yon frá því, er kona hans var drepin 
með vélbyssuskothríð er hún flúði út úr húsinu eftir að kviknað 
hafði í því af eldsprengju. 

Á leið sinni frá Sinyju til Phyongyang sá nefndin með eigin 
augum að allar borgir og bæir, sem leið þeirra lá um voru gjör- 
eyddar. Helstu borgirnar voru: Namshi, Chengchu, Anju, Sukchen, 
og Sunan. Flest öll þorpin voru sömuleiðis jöfnuð við jörð. 

Þessi skýrsla var undirrituð af öllum meðlimum 
nefndarinnar þó 18. maí, 1951. 

ANNAR KAFLI 


Nefndin kom til Pyongyang, bráðabirgðarhöfuðstaðar Kóre- 
anska lýðveldisins. Fyrir stríð voru íbúar borgarinnar 400 þús- 
und. Þar var mikið af nýtísku byggingum úr steinsteypu og múr- 
steini, mikið af sambyggðum íbúðarhúsum og af rústum þeirra 
má sjá að þau hafa verið útbúin nútímaþægindum. Einnig var 
mikið af verksmiðjum í borginni. Iðnaðarframleiðsla þeirra var 
að mestu vefnaðarvara, matvæli, tóbak, vín, bjór, og tilbúinn á- 
burður. 

Meðal helstu stórhýsa borgarinnar voru óperuhús, 9 leikhús, 
20 kvikmyndahús. Nýtísku háskóli, byggður eftir 1945 og full- 
búinn kennslutækjum. Einnig 73 barnaskólar, 20 framhaldsskól- 
ar, 6 æðri skólar og 4 iðnskólar, 20 kvöldskólar fyrir fullorðna 
og stór verkfræðiháskóli, sem var næstum fullgerður þegar stríð- 
ið brauzt út. 

Þessi borg er nú í rústum. Gamli hlutinn má heita jafnaður 
við jörð, en á stöku stað sjást hálfhrundir útvegggir skaga upp 
úr rústunum. Sumstaðar í yngri borgarhlutanum sjást útveggir 
fyrverandi stórhýsa gnæfa upp úr eins og risavaxnar beinagrind- 
ur, víða er ekki annað eftir af þessum húsum en lágir grunnarnir, 
sem standa upp úr gjallhaugunum sem þögult vitni um hvar 
þessi hús eitt sinn báru við loft. Ennfremur hefur fjöldi kirkna 
verið eyðilagðar og öll sjúkrahús borgarinnar jöfnuð við jörð. 

Nefndarmenn skoðuðu rústir stærsta barnaskólans í borginni. Á 
einum útveggjanna sást skrifað með krít: „Til afnota fyrir 77 
unda stórskotaliðið“. Nefndarmenn öfluðu sér vottfestra heimlda 
unda stórskotaliðið“. Nefndarmenn öfluðu sér vottfestra heimilda 
um það, að Ameríkumenn eyðilögðu 80% borgarinnar áður en 
þeir fóru úr henni. (Það er sérstaklega eftirtektarvert, að Ameríku- 
yfirgáfu borgina bardagalaust og framkvæmdu eyðingu borgar- 
innar eftir fyrirfram gerðri áætlun). Eyðing borgarinnar er nú 
100%. Þrátt fyrir það er stöðugt haldið áfram loftárásum á borg- 
ina. Daginn, sem nefndin dvaldi í borginni voru fimm sinnum 
gefin loftvarnarmerki og sama daginn sprungu þrjár tímasprengj- 
ur, er féllu á borgina viku áður. Sprengjurnar sprungu með tíu 
mínútna millibili skammt frá þeim stað er nefndin sat á fundi 
með fulltrúum ýmsra félagssambanda borgarinnar. 

Nefndin fékk tækifæri til þess að afla sér upplýsinga um 
sumar af þeim aðferðum, sem notaðar voru við eyðileggingu 
borgarinnar. Borgin hafði legið undir stöðugum loftárásum am- 
erískra flugvéla frá stríðsbyrjun. Ein mesta loftárásin var gerð 
þ. 3. jan. 1951. Þá gerðu 80 AMERICAN B29 sprengjuárás á 
borgina. Þær komu í öldum með 15-20 mínútna millibili að kvöldi 
þess 3. jan. og héldu árásunum áfram til hádegis næsta dag. 
Árásin hófst með íkveikjusprengjum en á eftir þeim var varpað 
niður sprengjum, sem fólkið lýsti sem stórum loftbelgjum, fyllt- 
um með olíu. Næst kom svo demba af háþrýstisprengjum en 
eftir þeim komu svo aftur íkveikjusprengjur ásamt stórum tíma- 
sprengjum. Eldarnir, sem íkveikju- og tímasprengjurnar ollu 
komu í veg fyrir að íbúarnir gætu komið við nokkurri björgunar- 
starfi, hvorki á fólki né eigum sínum. Óteljandi fjöldi íbúanna 
grófst undir rústunum og þar sem ekkert var hægt að gera til 
þess að grafa það út þá kafnaði fólkið undir brakinu. Enn þá er 
ógrafið í fjölda rústa eftir líkum þeirra, er þannig fórust. 

Meðal þeirra húsa, er eyðilögð voru 3. og 4. janúar, voru því 
sem næst öll sjúkrahús borgarinnar. Sjúkrahúsin voru með flötum 
bökum og á þau málaður rauði krossinn, merkið var talið 
sýnilegt í 6-8 þúsund metra hæð. Hvert þessara sjúkrahúsa hafði 
orðið fyrir a. m. k. einni sprengju er hitt hafði fullkomlega í 
mark. Nefndarmeðlimir skoðuðu rústir Regional-sjúkrahússins og 
athuguðu þrjá stóra sprengjugígi í rústum hússins. Tveir þeirra 
voru 4 metra djúpir en einn þeirra 7 metrar á dýpt. Central- 
sjúkrahúsið var eyðilagt af sprengjuflugvélum, sem lækkuðu 
flugið niður í 30 metra yfir húsinu áður en þær vörpuðu sprengj- 
unum. 

Eins og áður er getið, þá voru ekki öll húsin eyðilögð í loft- 
árásum. Fjöldi bygginga var sprengdur í loft upp með dynamit- 
sprengjum eða Ameríkumennirnir kveiktu í þeim um leið og þeir 
yfirgáfu borgina. Á meðal þeirra bygginga er þannig voru eyði- 
lagðar voru: Kim Ir Sen-háskólinn. Framhaldsskóli fyrir drengi, 
óperuhúsið, borgarstofnanir, flestar matvælaverksmiðjurnar og 
allar stjórnarbyggingarnar. Ennfremur kveiktu Ameríkumenn í 
öllum strætisvögnum borgarinnar um leið og þeir yfirgáfu hana 
og sprengdu upp vatnsleiðsluna og nokkrar samgöngubrýr. 

Skammt fyrir utan borgina sáu nefndarmenn rústirnar af 
hinu fræga Buddahofi, Yen Myen Sa, sem stendur á hæð einni 
með yndisfagurt útsýni yfir ána. Hof þetta, sem verið hefur 
helgistaður Kóreubúa síðustu aldirnar er nú gereyðilagt eftir 
sprengjuárásir. Hofið stendur á opnu svæði, þannig, að það er 
erfitt að ímynda sér að sprengjuvarpararnir hafi ætlað sér að 
hitta nokkurn annan stað en einmitt þennan. Samkvæmt um- 
sögn sjónarvotta var musterið óskemmt þegar ameríkumenn 
viku úr Pyongyang í des. 1951. En 3. jan. 1951 gerðu amerískar 


8 


sprengjuflugvélar árás á musterið og heltu yfir það háþrýsti- 
sprengjum, íkveikjusprengjum og hylkjum, sem fyllt voru eld- 
fimum efnum. Nefndin heimsótti einnig merkasta fornminja- 
safn borgarinnar. Það hafði verið rænt flestum dýrgripum sín- 
um, meðal annars tveimur Búddalíkneskjum, sem voru meira 
en tvö þúsund ára gömul, en sjálf byggingin hafði sloppið við 
eyðileggingu. Hr. Ri Ye Beng, hinn merki fornminjafræðingur, 
sýndi nefndarkonum langan lista yfir þá muni, sem stolið hafði 
verið úr safninu. Hann sýndi þeim einnig, að það eina, sem 
Ameríkumenn skyldu eftir í safninu, voru handlitaðar eftirmynd- 
ir af ómetanlegum „Fresco“-málverkum, sem fundizt höfðu í 
þrjátíu fornum jarðhúsum í Norður-Kóreu Ameríkumenn not- 
uðu sex af þessum jarðhúsum sem pyntingarklefa fyrir Kóreansk- 
ar konur. Þegar þeir yfirgáfu þessar stöðvar sprengdu þeir jarð- 
húsin í loft upp og eyðilögðu með því frummyndir veggjanna. 

Nefndin fékk hvað eftir annað upplýsingar um hvernig al- 
mennir borgarar voru strádrepnir með vélbyssuskothríð frá 
flugvélum, sem flugu lágt yfir borgina. (Nefndarkonur sáu sjálf- 
ar amerískar flugvélar fljúga yfir landinu og skjóta af vélbyssum 
á bændurna, sem unnu að ökrum sínum. Þetta var nokkur hundr- 
uð kílómetra að baki víglínunnar og langt frá öllum hernaðar- 
stöðvum). 

Er nefndarkonur gengu um rústir Pyongyang sáu þær fjöldann 
allan af kúlnabrotum frá flugvélabyssum, einnig fundu þær leyf- 
ar nýrra eyðingarvopna. Eitt þeirra er sprengja, sem er þannig 
gerð, að þegar hún nálgast mannvirki þá spryngur hún ekki, 
heldur spýtist úr henni vökvi, sem límist jafnt við stein, járn 
og tré og brýst svo út í logandi bál um leið og það snertir eitthvað 
annað efni. 

Einnig var gerð grein fyrir notkun olíuhylkja. Nefndin rann- 
sakaði leyfar af slíku vopni. Það var um 3 metra langt, Í 
meter á lengd, mjórra í annan endan, þar um 50 cm. á breidd. 
Merkin á sprengjubrotunum voru lítt læsileg. Nefndin fékk 
upplýsingar um, að þessar sprengjur voru ekki einungis not- 
aðar á Phongyang og aðrar borgir, heldur voru þær einnnig 
notaðar af ameríkumönnum síðastliðið haust — 1950 — var 
þeim þá varpað á akrana um uppskerutímann og uppskeran 
þannig eyðilögð og á þann hátt unnið óbætanlegt tjón á mat- 
vælum þjóðarinnar. 

Tímasprengjurnar, sem minnst var á áður, virðast einnig 
vera af nýrri gerð, þannig, að ógerlegt er að finna hvellhettuna 
svo ekki er hægt að gera sprengjuna óvirka þótt hún finnist ó- 
sprungin. Nefndarmeðlimirnir fundu einnig sprengjubrot, sem 
bar merkin „High Explosive. GB 5143“ Musterið Ho Ran Bon 
var jafnað við jörð með sprengjum af þessari gerð. 

Þeir, sem eftir lifa í Poyngang hafast að mestu við í neðan. 

jarðarhreysum eða í skýlum, sem þeir hafa hróflað upp úr spítna- 
braki ýmist í húsagrunnum eða upp við hálfhrunda veggi. Nefnd- 
arkonur skiftu sér í fjóra hópa og fóru í leiðangursferð um 
borgina og engin þeirra sá á sinni ferð svo mikið sem eitt einasta 
hús, sem stæði uppi með fjóra útveggi og þak. Hóparnir rákust 
á margar fjölskyldur, sem bjuggu í rústunum. Ein þeirra var 
fjölskylda Kang Bok Sen, fimm manns, hjónin, þriggja ára barn 
og annað átta mánaða gamalt. Fjölskylda þessi hafðist við í jarð- 
húsi í rústum byggingar þeirrar, þar sem áður var aðalbæki- 
stöðvar Sambands lýðræðissinnaðra kvenna í Phyongyang. Jarðhús 
þetta eða gryfja mældist 1x2 metrar og til þess að komast inn 
varð að skríða eftir þröngum gangi þrjá metra niður í jörðina. 
Þegar niður kom, voru veggirnir svo lágir, að fullorðinn maður 
gat ekki staðið uppréttur. Nefndin sannfærðist um að þessi húsa- 
kynni voru engin undantekning, heldur einmitt mjög almenn, 
bannig bjuggu flestir. 

Dóttir Kang Bok Sens, sem einnig bjó í þessari gryfju, skýrði 
nefndinni svo frá: Ameríkumenn gerðu Óperuhúsið og þar nær- 
liggjandi hús að pútnahúsi fyrir herinn. Þangað fluttu þeir með 
valdi þær ungar stúlkur, sem þeir fundu og einnig drógu þeir 
þangað inn þær konur, sem þeir fundu á götunni. Þar sem hún 
sjálft óttaðist að hljóta sömu örlög og þessar konur, þá faldi hún 
sig í fjörutíu daga í gryfjunni þeirra. Eiginmanni vinkonu henn- 
ar var misþyrmt af ameríkumönnum vegna þess að hann faldi 
konu sína fyrir þeim. 

Kwon Son Don, 66 ára gamall verkamaður í Pyongyang, bú- 
settur annars staðar í borginni, staðfesti það, að Óperuhúsið hefði 
verið notað sem hóruhús. 

Fjöldi annarra íbúa Pyongyangborgar gáfu skýrslu um ofbeld- 
is- og hryðjuverk ameríkumanna. 

Kim Sun Ok, 37 ára, fjögurra barna móðir, segir svo frá: 

Éftir að maður hennar og börnin öll höfðu verið drepin í loft- 
árás þ. 3. júlí 1950, flúði hún til þorpsins Song San Ri. Þar var 
hún áhorfandi að því, er ameríkumenn drápu 37 manns, þar á 
meðal ritara kvenfélagsins á staðnum. Ritarinnn var dreginn á- 
fram nakinn eftir götum þorpsins og loks drepin með því að reka 
glóandi járnfleyn inn í leggöng hennar. Barn hennar, lítill drengur, 
var grafinn lifandi. 


Skýrsla þessi var undirrituð af öllum meðlimum 
nefndarinnar þ. 21. maí 1951. 

ÞRIÐJI KAFLI 


Nokkrir meðlimir nefndarinnar heimsóttu borgirnar Anak og 
Sinchen. Þær, sem fóru voru eftirtaldir fulltrúar: 
Eva Priester, Austurríki. 
Li Keng, Kína. 
Candelaría Rodriguez, Kúbu. 
Nora K, Rodd, Kanada. 
Maria Ovsyannikova, Ráðstjórnarríkjunum. 
Monica Felton, Englandi. 

Fulltrúarnir fengu sannanir fyrir því, að í Wang Hai-héraði 
höfðu 120 þúsund manns verið myrtir af innrásarherjunum fyrir 
utan þá, sem fórust í loftárásum. Í Anak höfðu 19092 verið drepn- 
ir af hersveitum Bandaríkjamanna, Breta og Syngman Rhee. 

Fulltrúarnir komu í eitt hús, sem hafði verið vörugeymsluhús 
Bændabankans, fyrir stríðið, en Ameríkumenn breyttu því í fang- 
elsi. Húsinu var skift niður í sex klefa, hver klefi 3x4 metrar á 
stærð. Vitni báru það, að iðulega var föngunum hrúgað svo inn 
í þessa klefa, að það var gersamlega ómögulegt fyrir fangana að 
setjast niður. 

Bændakona, Han Nak Son, til heimilis í Sun San Ri-götu 194 
gaf fulltrúunum eftirfarandi upplýsingar: Maður hennar, Kim Bon 
Quan og bróðir hans, Kim Bon Kyon voru handteknir 10. nóv. 
1950 og settir í þetta fangelsi. Handtakan var framkvæmd af 
tveimur amerískum hermönnum, í fylgd með þeim voru fjórir 
hermenn úr liði Syngman Rhee. Sjálf hljóp hún á burt og faldi 
sig. Hún fullyrti einnig, að bæði maður hennar og mágur og allir 
aðrir fangar í þessu fangelsi, hefðu verið annaðhvort verkamenn 
eða bændur og enginn þeirra neinskonar embættismaður né held- 
ur meðlimir verkalýðsfélaga. Börnin voru tekin með mæðrum sín- 
um og sett í þetta fangelsi, sum þeirra ekki eldri en tveggja ára. 
Fangarnir voru lokaðir inni í hálfan mánuð og stöðugt barðir með 
járnstöngum. Fulltrúarnir fengu upplýsingar um að barsmíðar 
þessar voru framkvæmdar af hermönnum úr liði Syngman Rhee, 
undir stjórn amerískra liðsforingja. Hinn 25. nóv. 1950 voru allir 
fangarnir reknir upp í hæðirnar og grafnir þar lifandi í fjöldagröf, 
konur og börn ekki undantekin. 

Annað vitni, miðaldra maður, Kim San Yen að nafni til heimilis 
að Se San Ri-götu 172 sagði, að öll fjölskylda hans, tólf manns, 
hefðu verið handtekin, þar á meðal kona hans, sonur, tengdadótt- 
ir og tveggja ára barn þeirra. Í fyrstu gat hann ekki komizt að 
því, hvað orðið hafði um þau, en síðar frétti hann að það hafði 
verið farið með þau upp í hæðirnar og þau drepin þar. Þegar 
borgin hafði verið frelsuð leitaði hann að líkunum og fann líkið 
af tengdadóttur sinni og syni hennar. Hvorugt líkið bar neina á- 
verka og þessvegna áleit hann að þau hefðu verið grafin lifandi. 
Barnið var bundið við móðurina með kaðli. Hann hélt því fram, 
að sonur hans, sem var verkamaður Í ríkisverksmiðjunum, hefði 
verið tekinn til fanga vegna þess, að hann var í flokki áhuga- 
verkamanna. Sjálfur var hann handtekinn 18. okt. en látinn laus 
29. okt. Hann sagði fulltrúunum, að hann hefði alltaf verið trúað- 
ur maður og hefði búizt við því, að Ameríkumenn, sem voru 
kristin þjóð, myndi koma vel fram. Hann hafði ekki getað látið 
sér til hugar koma, að þeir, sem kristnir menn, gætu gert sig 
seka um slík hryðjuverk. 

Þá heimsóttu fulltrúarnir annað fangelsi og fengu þar svipaðar 
upplýsingar, fangaklefarnir án sætis eða rúms. Fulltrúunum var 
sýnt áhald, sem notað var til þess að berja fangana með og þekktu 
þeir að það var venjuleg hermanna baseballkylfa. (Kylfan var 
tekin með sem sönnunargagn). Blóðslettur sáust mjög greinilega á 
gólfinu í ganginum fyrir framan klefana. 

Kona, að nafni Shoy Um Bok, San Nai Ri-götu 187 sagði frá 
því, að maður hennar og sonur voru lokaðir inni í þessu fangelsi 
og síðar drepnir. Tengdadóttir hennar var barin svo mjög, að 
hún var enn rúmföst. 

Pak Chan Oi, níu ára drengur sagði fulltrúunum frá því, að 
faðir hans hefði verið drepinn. Hann hét Pak Pyan Su, 46 ára 
gamall. Þegar drengurinn var spurður að því, hverjir hefðu myrt 
föður hans, svaraði hann: „Ameríkanar“. Drengurinn og móðir 
hans voru einnig tekin föst og lokuð inn í þessu sama fangelsi. 
Þeim var sagt, að þau myndu einnig verða drepin, en kóreanski 
Alþýðuherinn frelsaði þau. Móðirin sagði frá því, að hún hefði 
verið pínd með því, að glóandi prjónum var þrýst undir neglur 
hennar. Fulltrúarnir sáu sjálfir verksummerkin. Vitnið sagði, að 
er hún var leidd til pyntingaklefans, þá hefði hún séð lifandi fólki 
kastað í gryfjuna í garðinum fyrir utan. Fulltrúarnir skoðuðu 
gryfjuna, sem reyndist vera ónotaður brunnur. Í kringum hann 
var um 60 sm. hár veggur, og einn meter í þvermál. Brunnurinn 
virtist um 7—8 metra djúpur. Í glampandi morgunbirtunni mátti 
greinilega sjá líkin á botni brunnsins og marandi í vatnsskorp- 
unni var lík af barni klætt svörtum frakka með gljáhnöppum. 

Því næst fóru fulltrúarnir um tvo kílómerta út fyrir borgina. 
Þar í hæðarbrekku hafði fjöldi borgarbúa verið grafinn, sumir 


12 


í smáflokkum, en aðrir í stórum fjöldagröfum. Grafirnar höfðu 
verið opnaðar til þess að fulltrúarnir gætu með eigin augum 
séð leyfarnar. Ein gröfin var fyrir börn, en þaðan var búið að 
flyta burtu öll þau lík, sem þekkjanleg voru og jarða þau í 
einkagrafreitum, var búið að því áður en borgin sjálf var 
frelsuð. Líkin, sem eftir voru, voru óþekkjanleg vegna misþyrm- 
inga. Auk þess sáu fulltrúarnir þarna barnaskó, hártoppa og 
fléttur af konum og ýmsa smáhluti er fólk þetta hafði átt og 
borið með sér. Ennfremur sáust kaðlarnir, sem fólkið hafði 
verið fjötrað saman með er það var grafið. Ein gröfin, mjög 
stór var full af líkum fullorðinna manna. 

Vitnið, Huan Sin Ya sagði frá því, að móðir sín hefði verið 
grafin lifandi, en henni tókst að grafa sig upp aftur. Hún var 
tekin til fanga aftur og grafin. Í þá sömu gröf voru grafnir 
450 manns. Það eru tuttugu slíkar grafir í þessari brekku og full- 
trúunum var sagt að í tólf hæðadrögum hefðu fundizt lík af 
fólki, sem Ameríkumenn hefðu drepið á þennan hátt. 

Fulltrúarnir töluðu við fjölda kvenna í þessu héraði. 

Kim Sen Ai, Ellefu ára stúlka. Hún frétti hjá kennaranum í 
í skólanum, sem hún var í af ferð fulltrúanna og erindi þeirra 
og kom því og bað um að fá að bera vitni. Hún var frá 
Þorpinu On Gun Ri, 32 kílómerta frá Anak. Henni sagðist svo 
frá: 

Hún var í fjórða bekk barnaskólans þegar Ameríkumenn komu 
í borpið. Hún var handtekin og sett í fangelsi ásamt foreldrum 
sínum. Eftir tólf daga í fangelsinu var faðir hennar tekinn og 
krossfestur og kastað í ána. Móðir hennar var félagi í verka- 
lýðsfélagi og stúlkan sagði, að af þeim sökum hefði móðirin 
verið tekin og skorið af henni brjóst og höfuðið. Systir stúlkunnar 
var grafin lifandi. Nú var þessi stúlka í skóla fyrir munaðar- 
leysingja. 


Önnur stúlka, Sin Soon Dza, einnig ellefu ára og úr sama 
skóla og Kim Sen Ai, sagði svo frá: Móðir hennar, hún sjálf og 
systir hennar flúðu þegar Ameríkumenn hertóku þorpið, en voru 
seinna gripnar og teknar til fanga. Þegar þær neituðu að svara 
spurningum, sem fyrir þær voru lagðar voru þær barðar og síðan 
var móðir hennar og systir skotnar. Sjálfri tókst henni að flýja, 
náðist aftur, var sett í fangelsi og var barin þar af Ameríku- 
mönnum. Fulltrúarnir sáu djúp ör, sem enn voru á höfði hennar 
eftir barsmíðarnar. 

Ok Bun Dzen, sextán ára stúlka frá þorpinu Won On Ri: For- 
eldrar hennar voru handtekin, látin laus, handtekin aftur og þá 
hálshöggvin og höfðum þeirra kastað í ána. Þetta var gert 
að öllum þorpsbúum ásjáandi og henni sjálfri þar með. Seinna 
var hún handtekin og sett í fangaklefa svo yfirfylltan að ekki 

var hægt að setjast niður. Þegar barn konu einnar, er stóð rétt 
hjá henni, fór að gráta, komu Ameríkumenn og lögðu það byssu- 
stingjum. 


Annað vitni, konan Sim Tong Bin frá þorpinu Wu Se Ri, 
8 kílómetra frá Anak, greindi svo frá: Ameríkumenn drápu 
mann hennar, tengdaföður, tengdamóður, og mágkonu. Öll voru 
skotin en þegar líf fannst með þeim eftir skothríðina, voru þau 
öll lögð byssustingjum, nema tengdafaðir hennar. Hann var grafinn 
lifandi. 


Ok Ye Pon, kona 49 ára að aldri til heimilis að Yo Nam Ri- 
götu 40. 

Vitnið greindi svo frá: Sonur hennar, tuttugu og fimm ára, 
var tekinn til fanga af Ameríkumönnum og barinn af þeim með 
járnstöng. Höfuðkúpan brotnaði, en samt var hann enn á lífi 
eftir barsmíðina og var hann þá grafinn lifandi. Tengdadóttir 
þessarar konu var sett í poka og barin. Ok Ye Pon tókst að 
finna tengdadóttur sína og bjarga henni, en fórnarlambið er enn 
í rúminu og getur ekki hreyft sig. 

Ung kona, Tsen Hwa Uk kom frá þorpinu Che Do Ri, 20 
kílómetra frá Anak, hún sagði fulltrúunum eftirfarandi: 

Hún var handtekin ásamt 19 bændum og voru þau flutt á 
brott til þess að verða skotin. Hún fékk skot í öxlina og var 
kastað í ána ásamt hinum. Henni og annari konu. Li Hi Dzin, 
40 ára gömul, tókst að leysa böndin hvor af annari og syntu 
þær síðan saman næstum sex kílómetra leið. Li Hi Dzen dó af 
sárum, en Tsen Hwa Uk komst í helli einn og þar faldi hún 
sig í hálfan fjórða mánuð, eða þangað til Alþýðuherinn kom og 
frelsaði héraðið. Hún sýndi fulltrúunum þrjú skotsár er hún 
hafði á vinstri öxlinni. Hún sagði, að meira en hundrað manns 
hefðu verið drepnir í þorpinu, sem hún átti heima Í. 


Meðan á þessari ferð stóð, voru bifreiðar fulltrúanna margoft 
stöðvaðar af íbúum þorpanna og safnaðist fólkið umhverfis 
bílana og sagði frá atburðum, sem sýndu hvers konar þjáningar 
þeir höfðu orðið að þola af hendi amerísku hermannanna. 

Á leiðinni til Sinchen voru fulltrúarnir stöðvaðir af bændum, 
sem báru graftól og voru leirugir upp í mitti. Þeir sögðu ána Í 
vexti og lík, sem kastað hefði verið í hana fyrir mánuðum síðan 
væru nú að koma upp á yfirborðið. Höfðu þeir verið alla nóttina 
að safna þeim saman upp úr ánni. 

Fulltrúarnir dvöldu um nokkurn tíma í borginni Sinchen. 

Í þessari borg höfðu 23250 manns verið drepnir. Fulltrúarnir 
skoðuðu byggingu, sem áður hafði verið skóli en Bandaríkja- 
herinn hafði tekið og notað sem aðalstöðvar. Fyrir utan bygg- 

inguna voru tveir hellar. Í öðrum hellinum höfðu 30 konur og 
börn verið höfð í haldi og síðan skotin. Í hinum hellinum voru 104 
manns lokuð inni, olíu hellt yfir þau og síðan kveikt í. Þeir, sem 
logarnir náðu ekki til, köfnuðu af reyknum. Fulltrúarnir sáu 
að blóðblettir voru á veggjum annars hellisins, en í hinum mátti 
sjá greinileg merki eftir brennu. Framan við þetta skólahús höfðu 
Ameríkumenn gert jarðhús, sem þeir notuðu til yfirheyrslu á 
íbúunum. Þarna sáust einnig greinilega blóðblettir á veggjunum. 

Næst skoðuðu fulltrúarnir aðra byggingu, sem ekki var full- 
gerð þegar Bandaríkjamenn tóku borgina. Þessa byggingu notuðu 
þeir sem stjórnar- og lögreglustöðvar á þessu svæði. Á bak við 
þessa byggingu var hellir, sem bgrgararnir höfðu stækkað og haft 
sem loftvarnabyrgi. Fulltrúarnir fengu upplýst, að 479 manns, 
sem verið höfðu fangar í aðalbyggingunni voru færðir yfir í 
álmu á þessum helli, þegar Bandaríkjaherinn yfirgaf borgina, 
þar var hellt olíu yfir fangana og þeir brenndir lifandi. Í annari, 
stærri álmu hellisins voru rúmlega þúsund manns drepin með 
vélbyssuskothríð. 


Vitni, Han Yan Guan, Ko Nam Ri-götu 248, sagði svo frá: 
Hann vann í kornmyllu, en flúði er herinn kom og gekk í lið með 
skæruliðum. Þegar borgin hafði verið frelsuð, kom hann aftur 
og hjálpaði þá til við að grafa og hreinsa til í minni álmu hellisins. 
Líkin, sem þeir fundu þar, voru nakin og meira og minna brend, 
en engin merki um skotsár á þeim“. 


Fulltrúarnir sáu blóðbletti í hellinum og greinileg merki eftir 
bruna, einnig lágu þar flygsur af höfuðleðri manna. 

Fyrir utan hellinn hittu fulltrúarnir fjölda íbúa, sem misst 
höfðu ættingja sína í þessum fjöldamorðum. 

Kona, Chai Chun Ok að nafni, 65 ára gömul til heimilis að 
Ko Hom Ri-götu 247, sýndi fulltrúunum áhald, er líktist stórum 
töngum. Tæki þetta hafði verið notað til þess að klípa með fætur 
fanganna og til annara samskonar pyntinga. Hún sagði, að sjö, 
af átta sonum hennar, hefðu verið meðal þeirra, sem skotnir 
voru Í stærri hellishlutanum. 

Hún sagði: „Ameríkumenn eru villidýr. Þeir komu hér í borg- 
ina okkar og drápu hvern þann, sem þeir náðu til“. 


Önnur kona, Pak Yo Suk, búsett í San Dong Ri-götu 197, 
skýrði svo frá, að maður hennar, sonur og sex sonarsynir hefðu 
verið drepnir í fyrnefndum hellishluta. 

Hún sagði: „Við héldum að Ameríkumenn væru kristnir menn, 
göfugmenni. Við héldum ekki að þeir myndu drepa fólk af því- 
líkri grimmd“. 

Drengur, þrettán ára gamall, Pen Sung Su, San Rong Ri-gotu 
292, sagði frá því, að af þrettán manna fjölskyldu hans voru aðeins 
hann og móðir hans á lífi. Hinir voru barðir og síðan brendir í 
þessum sama helli. 


Konu, Pak Su að nafni, sem misst hafði alla fjölskyldu sína, 
fórust þannig orð: „Ameríkumenn trúa á Krist. Hvernig geta þeir 
þá drepið fólk?“ Hún sagði ennfremur, að áður en Ameríkumenn 
komu, hefði hún verið kristin, en nú hefði hún misst svo trú sína, 
að hún gæti ekki trúað á neitt framar.... 


Í bæði skiptin, sem getið er, hér að framan, að fulltrúarnir 
komu að hellinum, þá fundu þeir megnan óþef af rotnandi líkum. 

Fulltrúarnir skoðuðu byrgðaskemmu, sem stóð í brekku rétt utan 
við borgina. Skemman var með flötu þaki, byggð úr múrsteini og 
múrhúðuð, 9x15 metrar á stærð. Gluggarnir voru hátt uppi og 
sterkir járnrimlar fyrir þeim. Þarna höfðu Ameríkumenn haft 
300 konur í haldi. Konurnar voru brenndar lifandi en börnin 
svelt í hel. 


Vitni, Yan en Dek, að nafni, 29 ára gömul til heimilis að Song 
Wha Ri-götu 117 sagði svo frá: Hún átti fimm börn, sem öll voru 
dáin, maður hennar var einnig drepinn. Sjálf var hún fangi í 
þessari vörugéymslu ásamt tveggja ára barni sínu. Ameríku- 
mennirnir tróðu barn hennar undir fótum sér unz innyflin lágu 
úti. Því næst tóku þeir hana sjálfa, fóru með hana út úr húsinu 
og nauðguðu henni, báðir, og píndu hana síðan á ýmsan hátt. 


Með miklum erfiðleikum tókst henni að flýja. 


Kona, San Ai Su, 36 ára, sagði, að öll fjölskylda hennar, fimmtán 
manns, hefði verið drepin af Ameríkumönnum. Börnin hennar 
þrjú frusu í hel í þessari sömu vörugeymslu. 


Stúlka, Lin Nan Ya, 19 ára, bar það, að Ameríkumenn hefðu 
skotið foreldra hennar og tvo bræður hennar. 


Son Suk Ma, 21 árs skýrði frá eftirfarandi: Hún var ein eftir- 
lifandi af tíu manna fjölskyldu. Maður hennar, ungbarn þeirra, 
foreldrar og bræður voru öll drepin af Ameríkumönnum. Sjálf 
var hún sett í fangelsi í Haiju. Þar voru öll fötin tekin af henni 
og farið með þau burtu og hún skilin eftir nakin. Barnið hennar, 
sem var með henni, dó af hungri. 


Önnur kona, Pak Mi Dza, 35 ára, San Dzen-Ri-goötu 2, sagði frá 
því, að hún var ein eftirlifandi af 22, manna fjölskyldu. Hún spurði: 

„Hvað ætlið þið að gera til að hjálpa okkur, svo að við náum 
hefndum? Eg get ekki lifað án þess að ná hefndum á þessum 
mönnum“. 


Í brekku einni, um 60 metra frá umræddu vörugeymsluhúsi, 
sáu fulltrúarnir tvær grafir, sem höfðu verið opnaðar til þess 
að þeir gætu skoðað þær. Í annarri gröfinni voru leyfar af 70 
börnum en í hinni af um 200 konum. Öll voru líkin mjög brennd. 
Skammt frá var lítið fangelsi, sem var eingöngu notað fyrir börn. 
Þetta fangelsi var nú jafnað við jörð. 

Íbúarnir á þessu svæði sögðu, að eftir frelsunina hefði oft 
verið kastað sprengjum á svæðið þar sem grafirnar voru og á 
vörugeymsluna. Álitu íbúarnir að þetta væri gert vegna þess, að 
Ameríkanarnir væru að reyna að eyðileggja vegsummerkin eftir 
glæpi sína. Þegar fulltrúarnir skoðuðu þetta svæði, urðu þeir 
víða að krækja fyrir stóra sprengjugígi. 


Song Chun Ok, 42 ára í Sar Dzen Ri-götu, sagði frá því, að 
öll börn hennar voru drepin, sum þeirra kornung, myrt með 
öxum og hnífum. 

Hún sagði „Eg ætla að fara á vígstöðvarnar og leggja mig alla 
fram þangað til Kórea er laus við Ameríkumenn“, og hún bætti 
við, „það voru ekki einungis amerískir hermenn, sem unnu þessi 
hryðjuverk, þar voru einnig brezkir hermenn að verki“. 


Seinna kom fimmtíu kvenna hópur, sumar úr þorpum, sem 
voru allt upp í 40 kílómetra fjarlægð frá Sinchen, til þess að 
hitta fulltrúana og hafa tal af þeim. Hver einasta þessara kvenna 
vildi fá að skýra fulltrúunum frá því sem fyrir hafði komið, en 
vegna þess hversu tíminn var naumur var ekki hægt að taka 
niður nema lítinn hluta af því, sem þær sögðu. 


Kim Yen, 64 ára frá þorpinu Kim Dze Ri, sagði svo frá 

Dóttir hennar, Pen Dong Nan, var tekin föst og gefið það að 
sök að hún var í baráttuliði bændanna. Amerískur liðsforingi 
sagði við hana, að það væri óþarfi að eyða á hana byssukúlu. 
Dóttirin var bundin á höndum og fótum og byssusting lagt í gegn- 
um tveggja ára barn hennar, sem hún bar á bakinu.og síðan í 
hana sjálfa. Þegar hún hrópaði. Lengi lifi Kim Ir Sen og lýðveldið“, 
þá var tungan skorin úr munni hennar og hún síðan grafin lif. 
andi. 


Kim Yen sagði ennfremur, að hún hefði heyrt lýsinguna á 
endalokum dóttur sinnar hjá hermanni úr liði Syngman Rhee, 
en maður þessi stærði sig af því, að það hefði verið hann, sem 
framkvæmdi þetta verk, eftir skipun amerísks liðsforingja. Þar 
að auki, sagði Kim Yen, voru tengdasonur hennar, móðir 


17 


bræður og tvö barnabörn hennar sjálfrar, 15 og 16 ára, öll myrt. 
Aðeins sonarsonur hennar var á lífi. 


Yu Tong Dze, 41 ára gömul kona úr þorpinu Kwon Chou, sagði 
fulltrúunum svo frá. Í héraðinu hennar voru 36 þúsund saklausra 
manna drepnir. Í þorpinu, sem hún bjó í, voru 175 manns drepin, 
meðal þeirra voru 18 manns af fjölskyldu hennar, þar á meðal 
maður hennar og yngsta barnið fimm mánaða gamalt. Sjálf 
var hún tekin höndum, en látin laus síðar. Hún sagði ennfremur, 
að í þorpið hennar hefðu bæði komið enskir og amerískir her- 
menn og hvorutveggja hagað sér eins og örgustu villidýr. Hún 
sagðist hafa horft á bæði enska og ameríska hermenn fleygja sak- 
lausu fólki í ána. Þegar hún var spurð að, hvernig hún þekkti 
hverrar þjóðar mennirnir voru, sagðist hún þekkja í sundur 
brezka og ameríska einkenningsbúninga. Hún spurði: „Eiga menn 
enga meðaumkun til í Englandi? 

Hafa þeir trú á barnamorðum?“ 

Hún sagði ennfremur, að þegar amerísku liðssveitirnar hörf- 
uðu úr þorpinu hefðu þeir sagt við fólkið: „Komið með okkur 
suður á bóginn, því við ætlum að kasta kjarnorkusprengju á 
Norður-Kóreu og allt verður lagt í eyði“. Þegar fólkið svo yfir- 
gaf borpið og hélt suður eftir, þá var skotið á það af vélbyssum 
úr lofti. 


Ni Yu Nye frá San Gen Ri skýrði frá því, að dóttir hennar og 
tengdasonur hefðu verið drepin. Vitnið sagði að hvorugt þeirra 
hefði verið skotið, heldur barin til bana með bareflum. 


Pak On In, 22 ára gömul úr þorpinu Sa Ok Ri, sagði svo frá: 

Maður hennar og þrír bræður hans, allir bændur, voru hand- 
teknir og drepnir. Hún sá sjálf, er átján ára stúlku var nauðgað 
og síðan drepin. Sagði hún, að þar hefðu bæði amerískir og 
brezkir hermenn verið að verki. Ennfremur sagði hún, að heitum 
járnum hefði verið stungið upp í nasirnar á sumum fanganna 
og þeir leiddir um göturnar af brezkum og ámerískum hermönn- 
um. Sjálf þekkti hún bónda einn, Lee San Sun að nafni, sem þetta 
var gert við. Henn tókst að flýja og gat falið sig í hæð einni. Seinna 
fann hún lík manns síns. Höfuðkúpan var brotin en líkið bar merki 
þess að hann hafði verið brenndur. 


Li Di Ye, 30 ára gömul, Chek So Ri-götu 3 skýrði svo frá: 

Maður hennar var garðyrkjumaður. Þegar amerísku hermenn- 
irnir komu til þess að taka hann fastan, sögðu þeir við hann, að 
þeir myndu útrýma öllum Norður-Kóreumönnum. Í götunni, þar 
sem hún bjó, voru 100 hús. í þeim voru 90 fjölskyldur drepnar. 
Hún var tekin föst ásamt tveimur börnum hennar, en tókst að flýja, 
er verið var að flytja hana milli fangelsa. Hún reyndi að komast til 
Pyongyang, en náðist aftur. Ameríkumennirnir fyrirskipuðu að 

hún skyldi skotin, en hermaður úr liði Syngman Rhee lét hana 
komast undan. Hún sagði ennfremur frá því, er hún sá farið 
með Norður kóreanska fanga út á akur, þar sem hellt var yfir 
þá olíu og þeir síðan brenndir lifandi. 


Kim Suk Sen frá þorpinu Say San Ri, frásögn hennar er þannig: 

Börn hennar voru tekin og drepin vegna þess, að hún var starf- 
andi meðlimur í kvennasambandinu. Maður hennar var einnig 
drepinn. 

Nöglum var stungið í eyru dóttur hennar Kim Chun Dza, 20 ára 
að aldri, sem var hjúkrunarnemi. Síðan var trumba bundin á bak 
hennar og hún neydd til þess að ganga nakin um göturnar. Síðan 
var hún lokuð inni í fangelsi. Amerískir hermenn reyndu að 
nauðga henni en hún veitti viðnám og var þá lögð byssustingjum. 
Móðir hennar fann líkið sem var limlest og skorið í tvennt. 


Kim Suk Sen skýrði ennfremur frá því, að þegar amerísku her- 
mennirnir komu til borgarinnar, þá settu þeir upp pútnahús. Þeir 
tóku fastar ungar stúlkur og konur og fóru með þær þangað og 
nauðguðu þeim. Vitnið sagði, að fallegustu stúlkurnar hefðu verið 
teknar handa brezku og amerísku liðsforingjunum, en hinar ófríð- 
ari hafðar handa hermönnum úr liði Syngman Rhee. Hún kvaðst 
þekkja þrjár stúlkur, sem verið höfðu í þessu pútnahúsi og voru 
enn á lífi, hinar voru allar drepnar. Í þorpinu, sem hún átti heima 
í voru 140 hús. Þar voru 240 manns drepin. 


Hwan Ik Su, 14 ára gömul, frá þorpinu San Chen Ri, sagði, að 
sjö af ellefu manna fjölskyldu hennar hefðu verið drepnir af 
amerískum, brezkum og kanadiskum hermönnum. Sjálf var hún 
tekin höndum vegna þess, að faðir hennar, sem var námumaður, 
var starfandi verkamaður. Það var farið með hana í fangelsi ásamt 
móður hennar og tveim bræðrum. Sjálf var hún barin og athuguðu 
fulltrúarnir 'örin á fótleggjum hennar. Síðan var öll fjölskyldan 
tekin og farið með hana í kofa einn og hellt yfir þau olíu, en áður 
en tókst að kveikja í kofanum, komu skæruliðar og björguðu þeim. 
Á meðal skæruliðanna hitti hún mann, sem verið hafði með föður 
hennar, en tekizt að flýja. Maður þessi sagði henni, að faðir henn- 
ar hefði verið stunginn með byssusting á fimm stöðum og höfuð- 
kúpan brotin. Bróðir hennar var teymdur um göturnar með reypi 
um hálsinn og síðan grafinn lifandi ásamt fimm öðrum úr fjöl- 
skyldunni. 


Á ferðum sínum um héruðin í Whang Hai, sáu fulltrúarnir 
eyðilagðar borgir og brennd þorp hvar sem litið var. 


Þessi skýrsla var undirrituð af öllum fulltrúunum, 
sem þátt tóku í ferðinni um Wang Hai 
bann 26. maí 1951. 

FJÓRÐI KAFLI 


Skýrsla um rannsóknarferð til Nampho og Kangse í Suður- 
Phyongyang-héraði Í Ma 2223. 1951. 


Þátttakendur: Gilette Ziegler, Frakklandi. Fatma ben Sliman, 
Túnis. Li thi Qué, Viet-Nam. Ida Bachman, Danmörk. Kate Fler- 
on Jacobson, Danmörk. (Áhorfandi). 

Í Nampho voru 60 þúsund íbúar áður en loftárásirnar hófust, nú 
eru tæplega 50% eftir að þeim. 

Formaður Alþýðuráðsins í Suður-Phyongyang-héraði, Sok Chan 
Nam, að nafni gaf okkur þær upplýsingar, að í borginni hefði ekki 
verið neinskonar hernaðarframleiðsla. Aðaliðnaðurinn var: gler- 
vara, vefnaðarvörur, postulín, matvara, og til búinn áburður. Þótt 
Nampho sé hafnarborg við Gulahafið, þá hefur hún ekki mikla 
þýðingu sem slík, hvorki fyrir iðnað né hernað því þar er allstaðar 
svo aðgrunnt. 

Í borginni voru 20 þúsund hús þar á meðal einn verkfræðihá- 
skóli, einn búnaðarháskóli og eitt leikhús. Allar þessar þrjár bygg- 
ingar voru nú í rústum. Þá voru þar og 13 sjúkrahús, öll greini- 
lega merkt með rauðakrossmerkinu, en þrátt fyrir það var varpað 
á þau íkveikjusprengjum og háþrýstisprengjum og þau eyðilögð 
svo algerlega, að ekki er hugsanlegt að gera við nema eitt þeirra. 
Af 26 skólum eru aðeins tveir eftir og þó illa nothæfir. Ein lítil 
kirkja hefur sloppið við eyðileggingu. 

Nampho var á valdi ameríkumanna frá 22. okt. til 5. des. 1950. 
Á því tímabili voru margar byggingar brenndar til grunna og allar 
matarbirgðir eyðilagðar, auk þess myrtu þeir á hryllilegan hátt 
1511 manns, meira en helmingur þeirra voru konur og börn. 

Borgin hefur legið undir stöðugum loftárásum. Stærsta loft- 
árásin var gerð þ. 6. maí, 1951. Við ókum víðsvegar um borgina 
og námum víða staðar til athugana. Allstaðar, þar sem við fórum 
um, mátti heita að hvert einasta hús væri gereyðilagt. Sprengju- 
gýgar, rústahaugar og bútar af reykháfum voru hin einu merki um 
hvar húsin höfðu áður verið. Í hvert sinn, sem við námum staðar, 
safnaðist fólkið umhverfis okkur, til þess að segja okkur frá þeim 
skelfingum, sem yfir það hafði dunið: Hvernig það hafði misst 


20 


ættingja sína og heimili, — jafnframt sýndi það okkur örin og 
sárin, sem það bar enn eftir pyntingar amerískra hermanna. 

„Borgarhlutinn Young Dong Ri er sannkallaður kirkjugarður“. 
Þannig fórust einum þeirra orð, sem af komst. Hver einasta fjöl- 
skylda á þessu svæði, hafði misst þrjá, fjóra, og allt að tíu manns. 
Þessi borgarhluti stóð að mestu í brekku. Þar var ekki einu sinni 
veggur uppistandandi og af trjánum sáust ekki annað en sviðnir 
stofnbútar. 

Li Tan Wha, 42 ára gamall, sagði, þar sem hann stóð á barminum 
á djúpum sprengjugýg: „Hérna var húsið mitt. Í árásinni, sem gerð 
var í maí missti ég sex manns af fjölskyldu minni, konu mína, 
tvö börn og þrjá ættingja mína. Við, Kóreubúar munum verja 
land okkar og við vonum að Alþjóðakvennasamtökin verji málstað 
Kóreu“. Annar maður, Kim Su Young, missti alla fjölskyldu sína, 
tíu manns. Hann sagði: „Allir Kóreubúar standa sem einn maður. 
Ég get ekki lýst tilfinningum mínum, en ég vona að heimurinn 
skilji þær“. Aðrir hrópuðu á hefnd. 

Í þessum sama borgarhluta höfðu 16 sjúklingar beðið bana, er 
sjúkrahúsið varð fyrir íkveikjusprengjum þ. 6. maí. 

Í öðrum borgarhluta heimsóttum við bráðabirgðarsjúkrahús, 
sem hafði verið komið upp til þess að geta gert að hættulegum 
brunasárum. Sjúkrahús þetta var ekki annað, en löng, óþiljuð 
jarðgöng, 1% meter á breidd. Þarna var hægt að koma fyrir 
17 rúmum. 

Um miðjan dag þ. 21. apríl, var gerð loftárás á hið stóra mark- 
aðstorg Namphoborgar. Þarna fórust 48 manns. Mikið af matvælum 
eyðilagðist. Nú var torgið því sem næst autt. 

Þann 31. ágúst 1950 var gerð kl. 6 klst. loftárás á stærstu áburðar- 
verksmiðjuna. Árásin stóð yfir frá kl. 9 f. h. til kl. 3 e. h. 

Af 900 verkamönnum, sem unnu þarna, fórust 300. Þessar stóru 
byggingar voru svo stórskemmdar, að ekki verður hægt að gera 
við nema lítinn hluta þeirra. 

Um kvöldið hittum við nokkra sjónarvotta, þeirra á meðal voru 
tvö börn:Kim Sun Ok, 13 ára stúlka og Kim Kwon Ho, 11 ára 
drengur, bæði frá Munaðarleysingjahælinu. Þegar Ameríkumenn- 
irnir komu til Nompho, reyndu þeir að þröngva börnunum til 
kristinnar trúar. Þau, sem sýndu mótþróa, voru svelt og pyntuð. 
Áður en amerísku hersveitirnar fóru, breiddu þær út þann orð- 
róm, að kínversku sjálfboðaliðarnir myndu drepa börnin. Einnig 
sögðust þeir ætla að henda atómsprengju á Norður-Kóreu. 


Guon Ti Son, 44 ára, var ekki meðlimur í neinum stjórnmála- 
flokki. Hann átti kornmyllu og hafði þar tíu menn í þjónustu sinni. 
Þegar ameríski herinn kom, gerðu þeir allt kornið upptækt og þeg- 
ar þeir fóru eyðilögðu þeir kornmylluna. Blekktur af áróðri Ame- 
ríkumanna, fylgdist Guon Tai Son með hernum ásamt mörgum 

löndum sínum, áleiðis til Haiju, sem er nálægt 38. bbreiddarbaugn- 
um, en þangað streymdi mikill fjöldi flóttamanna. Ameríkumenn 
skutu af vélbyssum á flóttafólkið og biðu þúsundir bana. 


Ho Young Yuk, mótmælendaprestur, 46 ára gamall, sagði okkur, 
að kristni söfnuðurinn í borginni, hefði verið um 4500 manns. 
Margir þeirra létu einnig blekkjast og voru meðal þeirra 1500 
manna, sem yfirgáfu borgina á skipi þ. 5. des. Ameríkumenn hófu 
skothríð á þá frá herskipum og flugvélar gerðu loftárás á skipið 
með vélbyssuskothríð. Safnaðarmeðlimirnir héldu að þetta væru 
einhver mistök og hófu sálmasöng, en skothríðin hélt áfram samt 
og voru 275 manns drepnir. 


Kim Kwon Tai, 48 ára gamall, var meðlimur í Bændasamband- 
inu og tekinn fastur vegna þátttöku sinnar þar. Ameríkumenn 
börðu hendur hans og fætur svo hryllilega að nú eru hendur hans 
allar krepptar og kræklaðar og hann verður aldrei fær um að 
ganga eðlilega. Kona hans og dóttir voru einnig barðar. Kona hans 
var nefbrotin í barsmíðunum. 

Í borginni Kangse hefur fjöldi húsa verið eyðilagður, þar á meðal 
stór drengjaskóli. 


Í Sinchen-héraði voru 1561 maður drepinn meðan ameríski her- 
dvaldi þar, frá 20. okt. til 7. des. 

Af þessum fjölda voru 1384 skotnir — 932 karlm., 452 konur. 

Af þessum 1384 voru 454 börn undir átta ára aldri. 

57 manns voru hengdir — 42 karlm., 15 konur. 
50 manns grafin lifandi — 30 karm., 20 konur. 

35 manns barin í hel með kylfum — 25 karm., 10 konur. 

35 manns brenndir lifandi — 32 karlm., 3 konur. O. s. frv. 

Þessar tölur fengum hjá Li Yung Suk, formanni héraðsstjórnar- 
innar, í viðurvist 40 karla og kvenna, sem komust lifs af. 


Eftir skýrslum þeirra fjölmörgu vitna, sem við töluðum við 
þennan dag, getum við fullyrt, að ameríkumenn handtóku fólk 
fyrir eftirfarandi „glæpi: 

að vera ættjarðarvinir, 

— eiga ættingja í hernum, 

— vera meðlimur í stéttarfélögum bænda eða öðrum alþýðu- 

samtökum, t. d. kaupfélögum, 

— eiga ættingja innan einhverra þessara sambandi. 

(Maður, sem áður hafði unnið í kaupfélagsverzlun, sýndi okkur 
fætur sína. Þeir voru þaktir brunaðrum. Ameríkumenn höfðu 
brennt hann með glóandi járnum). 

Ameríkumenn fóru upp í fjöllin með þá, sem eftir lifðu af þess- 
um 1561. Skutu þeir suma, en aðrir voru grafnir lifandi. Þessar 

fjöldagrafir fundust skömmu eftir undanhald ameríkumanna. 
Bændur, sem bjuggu þarna í nágrenninu vísuðu á þær, en ame- 
rikumenn höfðu neytt þá til þess að taka grafirnar áður en aftakan 
fór fram. Fjöldagrafir fundust á eftirtöldum stöðum: 

Taichang Mo, Muyon Ri, Wha San bong, Chang Tai Kwan, 
Chang-So myen, Lika myen, Tong Kul myen. 

Frá Taichang Mo-fjallinu sáust þessar fjöldagrafir í fjöllunum 
og hæðunum allt í kring. 

Í fylgd með formanni héraðsráðsins, stóðum við á barmi einnar 
fjöldagrafar á þessu fjalli, með okkur voru fjöldi feðra, mæðra, 
ekkna og barna þessara fórnardýra, sem hér hvíldu. Sum líkin 
höfðu ættingjar og vinir þekkt og flutt á brott og grafið þau í 
fjallshlíðinni og hæðunum, hinu megin dalsins, sem einnig blöstu 
við okkur. Þegar fjöldagrafirnar voru opnaðar í desember 1950 
var hægt að sjá hvernig hver og einn hafði verið drepinn. Í viður- 
vist okkar voru nokkur hinna óþekktu líka grafin upp. Við sáum, 
að hendur þeirra voru bundnar fyrir aftan bak, höfuðkúpur sumra 
voru brotnar. Við fundum einnig amerísk skothylki, blóðugar 
fatatætlur, hárflyksur, reipi, skó og aðrar leyfar af fatnaði. Af 
stríðu, svörtu hárinu og hinum einkennandi kóreanska bænda- 
búningi var auðvelt fyrir okkur að þekkja, að líkin voru af kóre- 
önskum bændum og fólki þeirra. 

Á þessu fjalli, Taichang Mo, voru átta slíkar grafir. Ein var 80 
metrar á lengd, önnur 70 metrar, dýptin nóg fyrir tvö lög af líkum. 
Hinar grafirnar voru miklu dýpri (um 5 metrar), en styttri. 

Skammt frá var nýoprinn haugur. Þar höfðu Kórear grafið lík 
20 barna, sem þeir höfðu fundið ásamt mæðrum sínum í fjölda- 
gröfunum. 

Ein af konum þeim, sem fylgdu okkur upp á fjallið, hún hét 
Tan Buk Tong, sagði okkur, að hún hefði fundið lík bróður síns 
í einni fjöldagröfinni. Hann sat í gröfinni, með hendurnar bundnar 
á bak aftur og höfuðið milli hnjánna. Hún bætti því við, að það, 
sem hún sá er fjöldagrafirnar voru opnaðar, hefði verið svo hrylli- 
legt, að hún hefði varla haft þrek til þess að horfa á það. Líkin 
störðu opnum augum, mæðurnar sátu með börn sín á bakinu, o. 
s. frv. 

Einn þeirra sjónarvotta, sem við töluðum við, var maður að 
nafni Kim Ki Sun, 38 ára gamall. Hann horfði á úr felustað sínum, 
er amerískir hermenn grófu lifandi, son hans, tengdadóttur og 
drenginn þeirra. Hann setti á sig staðinn. Seinna kom hann og 
gróf þau sjálfur upp. Hendur þeirra voru bundnar fyrir aftan bak. 

Við spurðum fólkið, hvort einungis amerískir hermenn hefðu 
framið þessi hryðjuverk, eða hvort hermenn úr liði Syngman 
Rhee hefðu þar einnig verið að verki? 

Svarið var: Í þessu héraði voru einungis amerískar hersveitir. 
Þeirra einna er sökin. 

Þennan dag, sem við dvöldum þarna, voru gerðar margar árásir, 
bæði af flugvélum og skothríð frá herskipum. Við vorum svo ná- 
lægt ströndinni, en þar halda ameríkumenn uppi stöðugum loft- 
árásum, til þess að hindra fiskibátana í að komast út á miðin og 
koma þannig í veg fyrir fæðuöflun fólksins. Það er aðeins um 
hánóttina, sem einstöku sinnum tekst að róa til fiskjar. 

Meðan á hernáminu stóð kveiktu Ameríkumenn í 15860 sekkj- 
um af korni og þegar þeir fóru tóku þeir með sér 23453 sekki. 
Einnig tóku þeir allan nautpening, grísi, hænsni, og nokkuð af 
hrossum. 

Haustið 1950, þegar kornið stóð þroskað á ökrunum, þá eyði- 
lögðu þeir 4500 hektara af hrísgrjónum og 2100 hektara af öðru 
akurlendi, með því að varpa á það íkveikjusprengjum. 


N.B. Vegna þess, að Nampho er gereydd borg, þar sem hvergi 
sér fyrir götu eða húsi, gátu vitnin ekki gefið upp neitt 
heimilisfang, en þau settu nöfn sín til staðfestingar. 


Þessi skýrsla var undirrituð af öllum þátttakend- 


um, sem heimsóttu Suður Phyongyang-hérað þ. 
21. maí 1951. 

FIMMTI KAFLI 


Dagana 2224. maí 1951, heimsóttu nefndarmeðlimirnir þorpið 
Madzen, (það er 150 km. frá Phyongyang og 48 km. frá Wonsan), 
í Moon Sen-héraðinu, Kang Won-fylki og hafnargorgina Wonsan, 
einnig í Kang Won-fylki. 

Í ferðinni voru: Liu Chin-Yang, Kína. Germaine Hannevard, 
Belgíu. Elisabetta Gallo, Ítalíu, Miluse Svatosova, Tékkóslóvakíu. 

Nefndin ferðaðist gegnum borgirnar, Phyongyang, Kangtong 
og San-tong. Allar þessar borgir voru að mestu leyti jafnaðar við 
jörðu. Nefndin kom einnig við á Yangtok-baðstaðnum, sem er 
frægur fyrir sína heitu hveri og laugar. Yangtok er nú ekki annað 
en grjóthrúgur og rústahaugar, mitt í rústunum sáum við leyf- 
arnar af gagnfræðaskóla borgarinnar. 

Við sáum bændurna rækta akra sína að nóttunni, en það gerðu 
þeir vegna þess, að á daginn skutu bandarískar flugvélar á þá 
af vélbyssum. Akrarnir voru ræktaðir af mikilli alúð. 

Bændurnir í Madzen-Ri sögðu okkur, að þeir hefðu orðið á undan 
áætlun stjórnarinnar með voryrkjuna, þrátt fyrir að þeir gátu 
aðeins unnið að nóttunni. 

Í umhverfi Madzen-Ri sáu meðlimir nefndarinnar stór skógar- 
svæði, sem höfðu brunnið til ösku af íkveikjusprengjum Banda- 
ríkjamanna, sem þeir varpa á þorp, akra, skóga og jafnvel á fjöllin. 

Íbúar Madzen-Ri sögðu okkur, að aðfaranótt 23. maí, hefðu 
Bandaríkjamenn varpað sprengjum á þorpið þeirra og gereyðilagt 
nokkur hús. 


Kim Song IL bóndi skýrði svo frá: 

Bandaríkjamenn höfðu þorpið Madzen-Ri á valdi sínu frá 14. 
okt. til 5. des. 1950. Þeir ruddust inn í þorpið eftir fimm daga 
orustu við alþýðuherinn. Meðan Bandaríkjamenn höfðu þorpið á 
valdi sínu voru þeir umkringdir og til þess að styrkja aðstöðu 
sína brenndu þeir öll nálæg þorp, tóku þá íbúa, sem ekki höfðu 
flúið, til fanga og settu þá í bráðabirgðafangabúðir í Madzen-Ri. 
Nokkrum dögum síðar létu þeir fáeinar konur lausar, þær flúðu 
til fjalla eða földu sig í rústum heimila sinna. Alls voru 500 íbúar 
teknir til fanga, 54 voru drepnir, 76 voru sendir til Wonsan og 

hafa ekki fundist ennþá. Allar hinar fangelsuðu konur voru barð- 
ar, 20 konum var nauðgað. 

Kim Song Il fullyrti, að einu Suður-Kóreu mennirnir er komu 
með Bandaríkjamönnunum hafi verið fáeinir túlkar en enginn úr 
hersveitum Syngman Rhee. 

Í þorpinu Ku-mi, sem er 4 km. frá Madzen-Ri, köstuðu Banda- 
ríkjamenn handsprengju inn í loftvarnabyrgi, þar sem íbúar 
þorpsins höfðu leitað hælis og drápu á þann hátt 9 gamla menn, 
konur og börn. 

Eftir að Bandaríkjamenn höfðu verið hraktir úr þorpinu voru 
lík þeirra manna, sem þeir höfðu tekið af lífi, grafin upp. Kom 
þá í ljós, hvernig fólkið hafði verið drepið: 

1. með því að sprengja skothylki í munni þess, 

2. með því að kljúfa höfuðið með exi, 

3. með því að grafa það lLfandi. 

Meðal þeirra, sem voru viðstaddir uppgröftinn, voru Kim Song 
Il, Se Woon, fyrrverandi forseti bæjarstjórnarinnar, Tzeng Seng 
Kal, Yang Ki Whan o. fl. Skömmu eftir undanhaldið brenndu 
Bandaríkjamenr þorpið til grunna með því að varpa á það 
íkveikjusprengjum. Mestu loftárásirnar voru gerðar þann 15. og 
20. desember 1950. Í þessum loftárásum fórst öll fjölskylda Chan 
Ki Son, bónda, en hún var tíu manns, þar á meðal sjö börn, og tíu 
manns, þar af fjögur börn, voru drepin með vélbyssuskothríð frá 
flugvél. 


Kim Puh Chen, 43 ára gömul, 4 barna móðir skýrði frá því, að 
Bandaríkjamenn hefðu ofsótt íbúa þorpsins fyrir það, að þeir 
væru kommúnistar. Mann hennar, sem var varaforseti þorps- 
ráðsins, tóku Bandaríkjamenn til fanga, börðu hann með trélurk- 
um og byssuskeftum, fluttu hann síðan hálfdauðann til Wonsan, 
en þar lézt hann af sárum sínum. Formaður alþýðusamtakanna 
í þorpinu var grafinn lifandi og aldraður faðir hans tekinn og 
skotinn. Kim Puh Chen sagði enn fremur: Formaður kvenfélagsins 
í þorpinu Ko Ri, Tsen Man Suk, 31 árs, var handtekin af Banda- 
ríkjamönnum, gefið að sök, að hún væri rauð. Þeir nauðguðu henni 
og höfðu síðan í haldi í tvo daga. 


Cha Og Sun, 27 ára gömul, tveggja barna móðir sagði okkur 
eftirfarandi: 

Maður hennar var við vinnu sína á pósthúsinu í Ko Ri, sjálf 
var hún að vinna á litla akrinum þeirra þegar Bandaríkjamenn- 
irnir komu og handtóku þau ásamt tveimur börnum þeirra, yngra 
barnið ársgamalt. Þeim var gefið að sök að þau væru rauð fjöl- 
skylda. Mann sinn sá hún aldrei framar. Sjálf var hún sett í fang- 
elsi í Wonsan. Í nokkra daga var eina fæðan sem hún fékk, tvær 
skálar af hrísgrjónum, þar af leiðandi svalt barnið hennar. Meðan 

hún dvaldi í fangelsinu í Wonsang sá hún að bandarískir hermenn 
völdu úr nokkrar stúlkur á hverju kvöldi og nauðguðu þeim. Eftir 
tuttugu daga varðhald frelsaði alþýðuherinn hana. 


Kan Yu Han, 28 ára gömul bóndakona frá Ko Ri, móðir 18 
mánaða gamals barns, skýrði nefndinni svo frá: 

Þegar Bandaríkjaherinn kom í þorpið, flúði hún til fjalla. Sama 
daginn og hún sneri heim til þess að líta eftir uppskerunnni, var 
hún tekin föst ásamt barni sínu. Hún var barin þegar hún gat 
ekki komið í veg fyrir að barnið gréti af hungri. Þegar hún hafði 
verið fjóra daga í varðhaldi í þorpinu var farið með hana til 
Wonsan, þar var hún sett í neðanjarðarfangelsi ásamt barni sínu 
og þaðan frelsaði Alþýðuherinn hana. 


Wonsan er hafnarborg við Japanshaf og aðalbær norður Kong- 
Won-héraðsins. Che Kwan Yol, formaður verkamannaflokks hér- 
aðsins, gaf okkur eftirfarandi upplýsingar: „Fyrir stríð voru 123137 
íbúar í Wonsan. Af þeim eru nú aðeins 57667 á lífi. Af 27345 húsum 
og opinberum byggingum, standa nú eftir aðeins 9247, þar með 
talin þau hús, er hafa orðið fyrir meiri og minni skemmdum. 
„Bandaríkjamenn höfðu Wonsan á valdi sínu frá 14. okt. til 9. 
des. 1950. Á tímabilinu 9. des. 1950 til 31. marz 1951 gerðu 275 
sprengjuflugvélar (B 29), loftárásir á borgina, og 917 orustu- 
flugvélar. Varpað var 838 háþrýstisprengjum á borgina og 
ráðizt á íbúana og heimili þeirra með vélbyssuskothríð 3519 sinn- 
um. Á sama tíma var skotið á bæinn af herskipum, er lágu úti 
fyrir, 487 sinnum. 

Í þessum árásum fórust 598 manns og 518 særðust. Af þeim, sem 
fórust, voru 255 karlm. og 243 konur (þar af 241 barn)“. 

Meðan við dvöldum í Wonsan skutu herskipin hvað eftir annað 
á borgina og umhverfi hennar. Skothríðin var sérstaklega mikil 
aðfaranótt 24. maí. Samkvæmt opinberum upplýsingum var 6752 
sprengikúlum skotið um nóttina, 65 opinberar byggingar og 49 
hús, er áður höfðu orðið fyrir skemmdum, voru algerlega eyði- 
lögð. Ellefu manns fórust, 7 særðust, þar af 4 alvarlega, en þrír 
hlutu minni áverka. 

Olíuhreinsunarstöðin var í útjaðri borgarinnar. Við komum í 
þetta hverfi borgarinnar og var það gereytt svo ekki stóð steinn 
yfir steini. Í rústunum fundum við brot úr bæði íkveikju- og 
háþrýstisprengjum. Húsin voru ekki annað en rjúkandi öskuhrúg- 
ur. Við sáum sviðin líkin af móður og barni, sem höfðu verið 
grafin út úr rústunum rétt áður en við komum. Íbúarnir, sem 
komust lífs af, búa í loftvarnabyrgjum, sem grafin eru niður í 
Jörðina. Þeir voru allir önnum kafnir við að hreinsa til í rústunum. 

Meðan við dvöldum þarna þurftum við þrisvar sinnum að leita 
skjóls, vegna loftárása, hlupum þá inn í jarðhúsin, sem. grafin 

höfðu verið inn í fjallshlíðina, en þau voru eini dvalarstaður þessa 
ógæfusama fólks. Á þennan hátt urðu neðanjarðarborgir að veru- 
leika. 

Við komum í eina slíka „borg“, Chung Chong Ri. Þessi „borg“ 
var ekki annað en hellar, sem höggnir voru inn í fjallsgilið. Inn- 
gangurinn var þakinn trjágreinum til þess að hann sæist síður, því 
þeir óttuðust flugvélaárásir Bandaríkjamanna og vélbyssuskot- 
hríð flugmanna þeirra. 

Formaður Sambands lýðræðissinnaðra kvenna í Kang-Won- 
fylki, Kwon Chin Hi, að nafni, las fyrir okkur opinbera skýrslu 
svo hljóðandi: 

Árásirnar á Kang-Won-fylki hófust snemma í júlí 1950. Meðal 
þeirra mörgu húsa, sem voru eyðilögð í þessum árásum, eru eftir- 
taldar byggingar: 


13. júlí 1950. Hvíldarheimili verkamanna. 168 verkamenn fórust. 
Undirbúningsskóli, nr. 13. 
Borgarsjúkrahúsið. 
Sjúkrahús Rauða krossins. Þar lét yfirhjúkrunar- 
konan lífið 
Sjúkrahús nr. 1 Þar fórust þrír sjúklingar og tvær 
hjúkrunarkonur. 

13. ágúst 1950. Kennaraskólinn og járnbrautarverkstæðið. 
Átta sprengjuflugvélar gerðu árásina. 
Yfir hundrað verkamenn fórust. 

15. ágúst 1950. Olíuhreinsunarstöðin. (Á hana hafa verði gerðar 
margar loftárásir síðan). 
Skipakvíarnar. 

13. sept. 1950. Framhaldsskóli stúlkna, nr. 3. 
Héraðsleikhúsið. 

25. jan. 1951. Bæjarbókasafnið. 


Í Wonsan eru nú hvorki til sjúkrahús né skólar. Kennslan fer 
fram í smáhópum hér og hvar um borgina. Á svæðinu meðfram 
38. breiddarbaugnum, er ekki eitt einasta hús íbúðarhæft vegna 
skemmda. Frá 25. júní 1950 til 31. marz 1951, voru 2298 konur og 
2292 börn drepin í Kang Won-fylkinu einu saman. 676 börn hafa 
misst báða foreldra sína. 


Kwon Chin Lu lét nefndinni í té eftirfarandi opinbera skýrslu, 
um hryðjuverk Bandaríkjamanna, meðan þeir höfðu fylkið á valdi 
sínu, frá 9. okt. til 11. des. 

Í borginni Chelwon voru 1500 íbúar drepnir, 130 þeirra voru 
grafnir lifandi í kofa, sem þeir flúðu inn í. 

Í borginni Kalma, (Kalma-héraði, Chelwon-fylki) var bóndinn 

Om Son Ro og fjölskylda hans, þar á meðal sex börn, drepin með 
byssustingjum, af Bandaríkjamönnum. 

Í Sa-Ki-Ri-oorpinu, (Chelwonhéraði, Chelwon-fylki), voru 
nokkrir íbúanna grafnir lifandi, þar á meðal þriggja ára barn, 
sem var með lífsmarki er gröfin var opnuð. 

Í Ok Tong-Ri þorpinu, (Pyong Kang-fylki), var tengdadóttir 
Se Dong Cho's, bónda, 23 ára gömul, á áttunda mánuði meðgöngu- 
tímans tekin af Bandaríkjamönnum, bundin upp við tré og höfð 
þar til sýnir. Síðan ristu þeir á kviðarhol hennar og tóku barnið. 

Í Mih Yen Ri-þorpinu, (An-to-héraði, Anpyen-fylki) voru þrjár 
konur úr fjölskyldu Sen Yang Son bónda, teknar af Bandaríkja- 
mönnum. Þær reyndu að verjast er hermennirnir ætluðu að nauðga 
þeim og voru þá brjóstin skorin af þeim og þær síðan drepnar 
með því að reka glóandi járnstöng inn í leggöngin. 

Che Ok Li, 42 ára gömul, Bang Son-götu í Wonsan. Henn var 
nauðgað af 14 Bandaríkjamönnum, hverjum á eftir öðrum. Hún er 
enn á lífi, en rúmliggjandi. Nú býr hún í Tong-Chang-þorpinu. 

Í Ro-Kok-þorpinu, (Tong-héraði, Chelwonfylki), var Kim Hyo 
Sun, 32 ára gömul, handtekin ásamt barni sínu þ. 3. nóv. af 
Bandaríkjamönnum. Þeir afklæddu hana, stungu byssustingjum 
gegnum kviðarholið og skutu hana síðan. Barnið dó úr hungri við 
lík móður sinnar. 

Í Kang-Won-fylki voru 130 þúsund íbúar. Í þessu fylki nauðg- 
uðu Bandaríkjamenn og hermenn Syngman Rhee, 2903 konum. 


Fulltrúarnir töluðu við fleiri vitni: 


Mótmælendatrúboðinn Cheng Kyeng Hwa, 49 ára gömul ekkja, 
skýrði svo frá: 

Tengdadóttir hennar, Yun Sun, 25 ára gömul, var vakin upp um 
miðja nótt og rekin upp í vagn hjá tveimur götudrósum. Hún 
braust út úr vagninnum og flýði út á hrísgrjónaakurinn, hermenn- 
irnir náðu henni aftur, nauðguðu henni og skutu hana síðan. Bróðir 
þessarar ekkju, Cheng Chung Kwan og mágkona hennar, Pak 
Kyeng Ryel, voru bæði drepin með vélbyssuskothríð frá flugvél, er 
þau voru á gangi á götunni. Annað þeirra þ. 29. des., hitt þ. 24. 
s. m. Cheng Kyeng Hwa elur nú önn fyrir sex börnum þeirra. 


Sing Yeng Og, 46 ára gömul bóndakona til heimilis að Kyeng 
San Ri-götu í Wonsan, sagði fulltrúunum frá eftirfarandi: 

Tengdadóttir hennar, 25 ára gömul, (hún hafði verið formaður 
kvenfélagsins í héraðinu síðustu tvö árin), var handtekin af 
Bandaríkjamönnum þ. 18. nóv. 1950. Hún var þá á síðasta mánuði 
meðgöngutímans. Þeir börðu hana fyrir það að hún væri „rauð“. 
Fimm dögum síðar var hún sýnd opinberlega á aðaltorgi borgar- 
innar. Fæðingin var byrjuð er þetta var gert og dó barnið er 


sprota var stungið í kvið móðurinnar, móðirin lézt samstundis. 

Þetta illvirki var unnið af tveimur Bandaríkjamönnum og ei um 
Syngman Rhee-hermanni. 

Sjónarvottar, sem neyddir voru til að horfa á þetta hryðjuverk 
voru: Lin Pek Man og Kim On Yo. 

Eiginmaður þessarar konu, Pak Chan Yen að nafni, 26 ára gam- 
all, var handtekinn, barinn og særður til ólífis með byssukúlu 
og látinn bíða dauða síns í skóginum. Þar fann fjölskylda hans 
hann og flutti með sér heim, þar liggur hann nú og bíður dauða 
síns. 


Kim Sen Hi, búsettur í Wonsan, 55 ára gamall, sagði fulltrúunum 
svo frá: Þann 21. nóv. 1950, réðust fimm bandarískir hermenn inn 
á heimili Sin Bon Kin. Hann er ekkjumaður, kristinnar trúar. Hann 
var ekki heima er þetta gerðist. Þeir nauðguðu elztu dóttur hans, 
Sin Hwa Sun, 21 árs að aldri að tveim yngri systrum hennar 
ásjáandi. Þegar litlu telpurnar flúðu grátandi burtu, voru þær 
skotnar fyrir augum nágrannanna. Systir þeirra dó þrem dögum 
síðar. 


Li Kum Sun, 38 ára gömul bóndakona, meðlimur kvennasamtak- 
anna, til heimilis að Sedon-Ri í Wonsan, sagði fulltrúunum frá því, 
að hún hefði verið tekin föst ásamt mánaðargömlu barni sínu, 
þ. 25. okt. 1950. Það var farið með hana í Kal Ma Ri-neðanjarðar- 
fangelsið í Wonsan. Á hverju kvöldi var hún tekin til yfirheyrslu 
og barin um leið. Hún var látin laus þ. 10. nóv. og fimm dögum 
síðar dó barnið hennar. Maður hennar var handtekinn þ. 20. nóv. 
Í sjö daga var hann píndur til sagna og síðan fluttur á brott. 
Éftir að borgin hafði verið frelsuð úr höndum óvinanna, fann 
Li Kum Sun líkið af manni sínum í dal nokkrum nálægt Chong- 
Chen Ri í Se-Won-héraði í An-Pyen-fylki. 

Á árbakkanum lágu 39 lík, hendur allra bundnar á bak aftur 
og byssukúlu gegnum vinstra augað. 


Þessi kafli var undirritaður af öllum fulltrúum 


sendinefndarinnar, sem heimsótti Norður Kan- 
won-héraðið þ. 26. maí 1951. 

SJÖTTI KAFLI 


Þessir meðlimi nefndarinnar heimsóttu nyrstu héruð Kóreu: 

Hilde Chan, Austurþýzka lýðveldið. Lily Wáchter, Vestur-Þýzka- 
landi. Bai Lang, Kína, Trees Soenito Heyligers, Hollandi. 

Leiðin, sem farin var: frá Phyongyang til Kaichen, þaðan til Hic- 
hen, Kangge, Mampo og aftur til Phyongyang. 

Á leiðinni frá Phyongyang til Kaichen sáu fulltrúarnir fjórar 
smáborgir, sem voru jafnaðar við jörð, einnig fjölda þorpa og 
bændabýla. Á áðurnefndri hringferð, sáu fulltrúarnir ekki eina 
einustu borg, sem ekki var meira og minna skemmd, flestar ger- 
eyddar, örfá þorp höfðu sloppið við eyðileggingu. 

Fulltrúarnir sáu sex skógarelda og voru tveir þeirra kveiktir 
að þeim ásjáandi, annar á milli Phyongyang og Kaichen, en hinn 
á milli Hichen og Kaichen. Í bæði skiptin heyrðist í flugvél, augna- 
bliki síðar sást bjarma slá á loftið og samstundis blasti við augum 
þeirra logatungur, sem mögnuðust óðfluga og breiddust út. Sást 
greinilega logandi trjálimið. Á þessari ferð sáu fulltrúarnir fjölda 
landsvæða, sem áður höfðu verið skógi vaxnar fjallshlíðar, en 
blöstu nú við augum þeirra, svört og sviðin eftir skógareldana. 

Héraðið Kaichen nær yfir Kaichen-borg og 5 þorp. Héraðið er í 
norðurhluta Phyongyang Nam-Do-fylkis. Formaður héraðsstjórn- 
arinnar. Kim Beng Ho, gaf fulltrúunum eftirfarandi upplýsingar: 


Kaichen var hernumin þ. 21. okt. 1950 af 26. og 27. herfylki 
Bandaríkjahersins ásamt liðstyrk frá öðrum þátttökuríkjunum. 
Kim Beng Ho tók sérstaklega eftir, enskum, áströlskum, kanadisk- 
um og tyrkneskum hersveitum, einnig nokkur hundruð úr Syng- 
man Rhee-liðsveitunum, samtals um 80—90 þúsund manns. Her- 
námið stóð í 40 daga. Í Kaichen-héraði er varla nokkur einn ein- 
asti bær eða býli, sem ekki hefur orðið fyrir eyðileggingu. 

Í héraðinu voru 13 þúsund hús, af þeim voru meira en 6500 
jöfnuð við jörðu og þau, sem eftir standa, eru öll meira og minna 
skemmd. Flest húsanna voru eyðilögð með sprengjuárásum, önnur 
brenndu hersveitirnar til ösku, er þær neyddust til að hörfa úr 
héraðinu. 

Búpeningur héraðsins var í júní 1950, 7600 uxar og kýr, 7800 

svín og 100 þúsund hænsni. Þegar herliðið fór, var eftir af 
þessum gripum: 220 uxar og kýr, 300 svín og 100 hænsni. 

Kim Beng Ho tók það fram, að þrátt fyrir það, hve héraðið var 
rúið dráttaruxunum og þar að auki flestir vinnnufærir karlmenn 
á vígstöðvunum, þá luku konurnar samt vorsáningunni þrem 
vikum fyrr en áætlað var. 

Áður en Kaichen var eyðilögð, voru þar: einn menntaskóli, sex 
gagnfræðaskólar, 31 barnaskóli, bókasafn, leikhús og 13 sjúkra- 
hús. Allar þessar byggingar eru nú Í rústum. Vegna stöðugra loft- 
árása á borgina, er ógerlegt að vinna að uppbyggingu eða nokkr- 
um viðgerðum á húsunum. 

Héraðsbúar voru um 80 þúsund, þar af 80% bændur. Nú er 
íbúatalan um 60 þúsund manns dreifðir víðsvegar um héraðið, 
Ameríkumenn drápu 1342 menn með því að skjóta, brenna eða 
berja þá til bana. Eftir því, sem næst verður komizt, var 860 kon- 
um nauðgað, — en fjöldi kvenna blygðast sín fyrir að segja frá 
því. Fulltrúarnir spurðu Kim Beng Ho hvort hann væri viss um, 
að þessir glæpir hefðu verið framdir af amerískum hermönnum? 
Hann svaraði: Já, hann væri algerlega viss um að þar hefðu ame- 
rískir hermenn verið að verki og engir aðrir. 

Hann sagði okkur þessa sögu sem dæmi um framkomu her- 
mannanna: 

Meðan á hernáminu stóð, var ég foringi skæruliðasveitar. Einn 
af félögum mínum var Kim Ke Sum, 31 árs gamall, velþekktur 
vegna sinna miklu skipulagshæfileika. Hann missti alla fjölskyldu 
sína, Kona hans, Ree Whak Sil var vanfær. Hún var tekin til fanga 
af Ameríkumönnum og spurð í þaula um dvalarstað manns síns. 
Þegar hún neitaði að gefa nokkrar upplýsingar um hann, skáru 
þeir af henni vinstri handlegg og hægri fót, síðan ristu þeir hana 
á hol og tóku fóstrið. Þegar hún var dáin, voru börnin þeirra 
fjögur lokuð inni í húsinu og brennd þar lifandi. Þegar Kim Ke 
Sun kom aftur til þorpsins fann hann líkin en nágrannar hans 
sögðu honum frá því hvernig dauða þeirra bar að. 

Ree Djin Hyeng, Ma Dyan Ri-götu, Kaichenborg, gaf nefndinni 
þessar uplýsingar: Yngri systir hennar var stjórnarmiðlimur í 
félagssamtökum lýðræðissinnaðra kvenna í héraðinu. Héraðs- 
stjórnin hafði sæmt hana heiðursmerki fyrir frábært starf í þágu 
landbúnaðarins. Þegar fréttist til amerísku hersveitanna, skoraði 
Ree á systur sína að flýja með sér, en hún neitaði, því hún taldi 
það embættisskyldu sína, að vera kyr á staðnum. 

Ree fór þá ein með börn þeirra beggja. Þegar ekkert fréttist 
af systur hennar, fór hún aftur inn í borgina til þess að vita, hvað 
hefði komið fyrir hana, með henni var átta ára sonur systur 
hennar. Hún fann systur sína, þar sem hún stóð bundin við staur 
allsnakin, umkringd amerískum hermönnum, sem börðu hana og 
spurðu um mann hennar og kröfðust upplýsinga um félagssam- 

tökin, sem hún veitti forstöðu. Þegar hún svaraði þeim engu, 
pindu þeir hana með rafstraum. Þegar drengurinn sá þannig farið 
með móður sína, henti hann sér á hermennina í reiðikasti og áður 
en Ree gæti hindrað það, hann var skotinn samstundis. Móðir hans 
var pínd við staurinn í nokkra daga og íbúarnir neyddir til þess 
að horfa á aðfarirnar, að lokum skutu þeir hana. 

Ree Djin Hyeng var einnig tekin höndum, en hún gat leynt 
skyldleikanum við systur sína og með því bjargað lífinu. Ree sagði 
ennfremur, að hún hefði séð mörg fleiri hryðjuverk, þetta væri 
aðeins eitt af mörgum. Hún staðfesti einnig, að ameríkumenn tóku 
ungar stúlkur og eiginkonur og fluttu þær í jeppum til hinna 
illræmdu bækistöðva sinna. Ree og fleiri ungar konur, komust 
undan þeim örlögum með því, að ata andlit sitt ösku og klæðast. 
eins og gamlar bændakonur. 


Kaichen er því sem næst gereydd borg. Er fulltrúarnir fóru um 
borgina blasti allstaðar við þeim eyðileggingin. Á einum stað sáu 
þær rústirnar af sjúkrahúsi. Þakið hékk enn uppi og var greinilega 
markað á það merki Rauða krossins. Formaður kvennasamtakanna 
í borginni skýrði fulltrúunum frá því, að í einu smáhverfi borg- 
arinnar, sem var jafnað við jörðu Í sprengjuárás, hefðu 500 manns 
farist. 

Hópur kvenna og barna þyrptust umhverfis fulltrúana og grát- 
báðu þá um að hlusta á frásagnir sínar. Sumar konurnar voru 
svo ákafar, að þær gripu í hendur fulltrúanna eða föt þeirra. Vegna 
þess, hversu tíminn var naumur, var ekki hægt að hlusta á nema 
lítinn hluta þessa fólks, en eftirfarandi nöfn og atriði skráðu nefnd- 
arkonurnar hjá sér. 


Cha Yu Suk, öldruð kona: Sonur hennar, liðsmaður í alþýðuhern- 
um, var heima hjá henni vegna þess, að hann hafði særst 
í orustu. Hann var klæddur einkennisbúningi hersins. Þeg- 
ar ameríski herinn kom, var ráðizt inn til hennar og hann 
skotinn fyrir augum hennar. 


Kim I Suk: Maður hennar, sem var leiðtogi bændasambandsins, 
var tekinn og drepinn, hún flúði með barnið sitt á bakinu. 
Amerísku hermennirnir náðu henni, þrifu barnið af baki 


, 


hennar, fleygðu því á jörðina og tröðkuðu í hel. 


O In Bun: Amerískir hermenn nauðguðu dóttur hennar, Kim 
Yung Dju, 22 ára og drekktu henni á eftir. 


Rhe Sun Sil, ung kona: Henni var haldið innilokaðri í tólf daga. 
fötin voru tekin af henni og hún höfð í herbergi með fjölda 
amerískra hermanna. 

Kil Ryoung Nye, 20 ára gömul, til heimilis í Kaichen, Buk-Bu- 
myen: Bróðir hennar og mágkona voru drepin af amerískum 
hermönnum. 


Hong Yung Bok, 37 ára gömul. Hyen-Ryong-Ri-gotu, Kaichen: 
Maður hennar var skotinn. 


Kim Ryong Sil, 34 ára, Ryang-hen-Ri-gotu 472, Kaichen: Sonur 
hennar var drepinn. 


Rim Un Dju, 30 ára, Shung Hung Ri-gotu 57, Kaichen: Bróðir 
hennar var drepinn af Ameríkumönnum. 


Choy Sen Cho, 34 ára, Sen-Po Ri, Kaichen Myen: Eiginmaður 
hennar var skotinn af Ameríkumönnum. 


Þegar fulltrúarnir höfðu lokið ferð sinni um Kaichen, en hún 
má heita gereydd borg, því þar standa aðeins örfá hús eftir, var 
farið út í héraðið og heimsótt þar munaðarleysingjahæli. Þar voru 
48 börn, sem hafði verið bjargað úr rústum Kaichen. Þarna var 
lítill drengur, sem orðið hafði heyrnarlaus og mállaus í einni loft- 
árásinni. Nafn hans eða ættingja veit enginn um. Í Kaichen hittu 
fulltrúarnir Ree Sen Sil, formann sambands lýðræðissinnaðra 
kvenna í þorpi einu skammt fyrir norðan Kaichen. Hún skýrði 
frá því, að einn daginn hafi amerísk flugvél steypt sér yfir akur- 
inn, þar sem þrír menn voru að vinna með uxunum sínum. Það 
var skotið af vélbyssum flugvélarinnar og tveir mannanna drepn- 
ir, báðir uxarnir og þriðji maðurinn særðist hættulega. 

Borgin Kangge er í Tza-Kangdo-fylki. Hr. Ree Chow Sen, for- 
seti héraðsráðsins gaf nefndinni þessar upplýsingar: 

Þetta nyrsta hérað Kóreu er strjálbyggt og flestir íbúanna 
bændur. Í héraðinu er enginn mikilvægur iðnaður. Óvinirnir her- 
námu aðeins nokkurn hluta héraðsins. Héraðsstjórnin gerir allt 
sem í hennar valdi stendur, til hjálpar flóttafólkinu, en það er 
mikið vandamál, hvernig hægt verður að sjá öllu þessu fólki fyrir 
fæði og húsnæði. Fólkið, sem flúði norður á bóginn, lá undir stöð- 
ugum loftárásum Ameríkumanna, sem skutu af vélbyssum flug- 
vélanna á flýandi fólkið. Einnig drápu þeir á sama hátt uxana og 
nautpeninginn, bæði á ökrunum og á vegunum. 

Í Kangge voru um 40 þúsund íbúar. Þar voru tveir kennaraskól- 
ar, einn skógræktarskóli, menntaskóli, tveir gagnfræðaskólar, 
fjórir barnaskólar og tvö leikhús. Af þessum framangreindu 
menntastofnunum er aðeins ein uppistandandi, gagnfræðaskóli 
fyrir drengi. Bæjarsjúkrahúsið var eyðilagt þrátt fyrir rauða 
krossinn á þakinu. 

Einnig voru í borginni tvær kirkjur mótmælenda, ein rómversk- 

kaþólsk, Konfúsíusar musteri og Chen-do kirkjan. Þessar kirkjur 
voru allar eyðilagðar. Kristnu söfnuðirnir leituðu skjóls í kirkjum 
sínum og í grennd við þær, í þeirri trú, að Ameríkumenn myndu 
hlífa þessum byggingum. 

Amerísku sprengjuflugvélarnar gerðu ekki einungis árás á 
borgina Knagge, heldur leituðu þær uppi minnstu bændabýlin 
í fjöllunum og brennd þau til ösku. 

Ein mesta loftárásin á Kangge var gerð þ. 13. des. 1950. Sprengj- 
urnar, sem flugvélarnar vörpuðu á borgina, voru að mestu leyti 
íkveikjusprengjur og svo tímasprengjur, sem sprungu á mismun- 
andi tímalengd, sumar ekki fyrr en eftir tuttugu daga. Þessi loft- 
árás lagði borgina í rústir. 

Í byrjun febrúar 1951 var gerð loftárás á borgarrústirnar. Nú 
var eingöngu varpað niður tímasprengjum, svo íbúarnir þorðu 
ekki annað en yfirgefa borgina í næstu tuttugu daga. 

Fulltrúarnir fengu þær upplýsingar, að það eina, sem gat haft 
nokkra hernaðarlega þýðingu í þessu héraði voru járnbrautakerfið 
og járnbrautarstöðin. Þetta var hvorttveggja eyðilagt 9. okt. 1950. 
Meðlimir nefndarinnar komu í rústirnar í Kangge. Þeir hittu þar 
skurðlækninn, Dr. Baik Ki Dje. Hann sagði svo frá: Áður en 
amerísku sprengjuflugvélarnar vörpuðu sprengjum sínum á 
sjúkrahúsið, lækkuðu þær flugið og skutu af vélbyssum á Rauða 
krossmerkið á þaki hússins. 

Eftir loftárásirnar þ. 12. des. 1950 annaðist Dr. Baik Ki Dje ein- 
samall rúmlega hundrað særðra manna. Eftir loftárásina í febrúar 
1951, var hann sjálfur vitni að því, að meira en tvö hundruð 
mann misstu lífið af völdum árásarinnar. Dr. Baik sagði enn- 
fremur, að hann hefði séð amerískar sprengjuflugvélar varpa 
sprengjum á bændabýli. Hann nefndi sem dæmi, er varpað var 
sprengjum á býli Pak Hoo Ryong, en þar létu tíu manns lífið. 

Fulltrúarnir spurðu Dr. Baik, hvernig stjórninni tækist að 
koma í veg fyrir drepsóttir. Svarið var: Með víðtækum bólusetn- 
ingum og í öðru lagi með lyfjum, sem keypt hafa verið fyrir gjafir 
frá fólki víðsvegar um heiminn, fólki, sem er vinveitt kóreönsku 
þjóðinni og hefur lagt sitt af mörkum henni til hjálpar. 

Í Kangge hittum við þrjár bændakonur, sem höfðu frétt af ferð 
okkar og komu til þess að þakka okkur. Ein þeirra sagði: „Ég 
missti eiginmann minn og tvö af fjórum börnum mínum í loft- 
árás. Ég ætla að hefna þeirra með því, að gera allt sem ég get 
til þess, að alþýðuherinn okkar geti fengið það, sem hann þarfnast 
til þess að geta rekið Ameríkumennina burt úr Kóreu. Þá munum 
við öðlast frið“. 


Mampu er borg á landamærum Kóreu og Kína. 
Lee, formaður bæjarráðsins, gaf nefndinni þessar upplýsingar: 
Fyrir stríð voru 12700 íbúar í borginni. Iðnaðurinn er einungis 

ýmsir munir úr tré og vefnaðarvara. Borgin varð fyrir tveimur 
stórum loftárásum. Sú fyrri var gerð þ. 12. nóv. 1950. Fulltrúarnir 
gengu um borgarrústirnar og sáu, að þar var óvenjulega mikið 
af brotum úr íkveikjusprengjum, sem lágu þar á víð og dreif. 
Í þessari árás var borgin í raun og veru gereydd. Seinni loftárásin 
var gerð þ. 7. des 1950. Þá var ráðizt á þessar borgarleifar með. 
sprengjukasti og létust þá 350 manns, sem dregið höfðu fram lífið 
í holum og gjótum rústanna. Fulltrúarnir sáu einn sprengjugiíg, 
sem var rúmir 7 metrar á dýpt. 

Í Mampo voru margar menntastofnanir og sáu meðlimirnir með- 
al annars rústirnar af stórum barnaskóla, og leikhúsi innan um 
gjallhaugana. 

Hér, eins og víða annarsstaðar í eyðilögðum borgum, hafði fólkið 
leitað skjóls og dvalarstaðar í holum og gjótum rústanna, fulltrú- 
arnir komu í eitt slíkt heimili, það var koldimmt skot í kjallara- 
rústum. Þarna voru tvö smábörn, það yngra aðeins tveggja ára. 
Bróðir þeirra, þrettán ára gamall ól önn fyrir þeim. Með því að 
spyrja nágranna þessara drengja, fengu meðlimirnir þær upplýs- 
ingar um börnin, að faðirinn væri járnbrautarverkamaður, en. 
móðir þeirra var drepin í loftárásinni þ. 7. des. 1950. Hr. Lee full- 
vissaði nefndarmeðlimina um það, að bæjarstjórnin gerði allt sem 
hún gæti til þess að bjarga fyrst af öllu þeim börnum sem enga 
ættu að í lífinu og enginn gæti tekið í sína umsjá. 


Þessi kafli var undirritaður af öllum meðlimum 


nefndarinnar, sem ferðaðist um Kaichen, Hichen. 
Kangge og Mampo þ. 27. maí 1951. 


36 


NIÐURSTÖÐUR 


Eftir að nefndin hafði gert rannsóknir sínar, víðsvegar um 
Kóreu hefur hún orðið sammála um eftirfarandi niðurstöður: 

Íbúar Kóreu eru af hernámsliði Bandaríkjamanna ofurseldir 
miskunnarleysi og skipulögðum eyðileggingarherferðum, sem ekki 
aðeins eru andstæðar allri mannúð, heldur einnig öllum hernaðar- 
háttum og reglum um stríðsaðferðir eins og þær hafa verið sam- 
þykktar á ráðstefnum í Haag og Genf. Hernaðurinn hefur verið 
háður á þennan hátt: 


a. Með skipulagðri eyðileggingu á: matvælum, matvælabirgðum, 
matvælaverksmiðjum, skógum, ávaxtagróðri og ökrum, sem 
og fullþroskaðri uppskeru, er kveikt var í með íkveikjusprengj- 
um. Einnig var ráðizt á bændur, sem unnu á ökrum með uxum 
sínum og þeir drepnir með vélbyssuskothríð frá lágfleygum 
flugvélum. 

Með þessum aðgerðum er öll kóreanska þjóðin dæmd til 
hungursneyðar. 


b. Með skipulagðri eyðingu á borg eftir borg og bæ eftir bæ, 
sem flestar eru þannig, að óhugsanlegt er, að þær hafi nokkra 
hernaðarlega þýðingu og ekki einu sinni sem iðnaðarstöðvar. 
Tilgangur þessarar eyðileggingar er augljóslega sá, að brjóta 
kóreönsku þjóðina á bak aftur, bæði andlega og líkamlega. Í 
hinum látlausu loftárásum, eru íbúðarhús, sjúkrahús, skólar 
0. s. frv. markvisst eyðilögð. Jafnvel bæir, sem fyrir longu eru 
ekki annað en óskuhrúgur, en íbúarnir, sem af komust búa í 
holum og gjótum rústanna, þessir bæir eru enn skotspónn 
sprengjuflugvélanna. 


c. Með fyrirfram skipulagningu á notkun þeirra vopna, gegn hin- 
um friðsomu íbúum, sem bönnuð eru samkvæmt alþjóða samn- 
ingum. Þessi vopn eru t.d. íkveikjusprenkjur, olíusprengjur, 
napalmsprengjur, tímasprengjur og með stöðugri vélbyssuskot- 
hríð á fólkið úr lágfleyguni flugvélum. 

d. Með svívirðilegri útrýmingu kóreönsku þjóðarinnar. Í lands- 
hlutum, sem voru um stundarsakir hernumdir af Bandaríkja- 
mönnum og her Syngman Rhee, voru hundruð þúsunda íbúa, 
heilar fjölskyldur, frá gömlu fólki niður í smábörn, pyntuð, 
barðar til bana, brenndar og grafnar lifandi. Þúsundir ann- 
arra hafa farizt af hungri og kulda í yfirfylltum fangelsum, sem 
þeir voru settir í án nokkurrar ákæru, án rannsóknar, yfir- 
heyrslu eða dóms. 

Þessi múgmorð og pyntingar taka fram glæpum þeim, sem 
Hitlersnazistarnir frömdu meðan á hernámi þeirra stóð í 
Evrópu. 

Vitnisburður allra borgara benti til þess, að næstum allir 
þessir glæpir voru annaðhvort framdir af amerískum her- 
mönnum og yfirmönnum, eða samkvæmt skipunum amerískra 
herforingja. Þar af leiðandi fellur höfuðábyrgðin á þessum 
hryðjuverkum á æðstu herráð Bandaríkjanna í Kóreu, þ. e. 
General Mac Arthur, General Ridgeway og aðra yfirhershöfð- 
ingja innrásarhersins, sem kallast, Her Sameinuðu þjóðanna. 

Þótt hryðjuverkin hafi verið framin samkvæmt fyrirskipun- 
um hershöfðingja á vígstöðvunum, þá hlýtur fyllsta ábyrgð 
þessara verka að falla á þær stjórnir, sem sent hafa hersveitir 
til Kóreu og greitt hafa atkvæði með stríði gegn Kóreu á 
þingi Sameinuðu þjóðanna. 


Nefndin lýsir yfir þeirri skoðun sinni, að þeir menn, sem 
ábyrgir eru fyrir glæpum þeim, sem framdir eru gegn kóre- 
önsku þjóðinni, skuli ákærðir fyrir stríðsglæpi, svo sem kveðið 
er á um í Yfislýsingu Bandamanna 1943 og skuli dregnir fyrir 
alþjóðarétt, svo sem ákveðið er í sömu yfirlýsingu. 


Nefndin skorar á allar þjóðir heimsins að hvetja til þess, í nafni 
mannúðarinnar, að hernaðaraðgerðir verði stöðvaðar í Kóreu og 
erlendur her verði fluttur á brott úr landinu. 

Nefndin vill einnig hvetja allar þjóðir heims til þess, að skipu- 
leggja hjálp til handa kóreönsku þjóðinni, sem nú er ógnað með 
hungursneyð og sjúkdómum, en hvorttveggja er afleiðing þeirra 
glæpsamlegu hryðjuverka er amerískir innrásarherir hafa framið 
í Kóreu. 

Nefndin biður Alþjóðasamband lýðræðissinnaðra kvenna, að 
senda framanritaða skýrslu til allra stjórna í heimi, til allra kven- 
félagasambanda í heiminum, án tillits hvort þau eru í Sambandi 
lýðræðissinnaðra kvenna eða ekki. Einnig til Heimsfriðarnefndar- 
innar, til allra félagssamtaka, sem berjast fyrir friði, til allra 
mannúðarfélaga og forustumanna almennings, án tillits til stjórn- 
mála eða trúarskoðana, til allra þeirra, sem unna friði. 

Nefndin biður W.I.D.F. um að þessi „Skýrsla Alþjóðanefndar 

kvenna til rannsóknar á hryðjuverkum er hersveitir Bandaríkja- 
manna og Syngman Rhee hafa framið í Kóreu“, verði send til 
Sameinuðu þjóðanna. 


Skýrslan var samin á fimm tungumálum: ensku, frönsku, rúss- 
nesku, kinversku og kóreysku. 

